text:
Hi Ako si Marco
Mahitungod Nako
Ang kinabuhi matahum nga kasinatian kon kon imo kining pahimuslan! Napanalanginan ko nga nakaasawa og talagsaong babaye. Usa ko ka amahan sa upat ka anak. Ganahan kong makig-uban sa akong pamilya. Nag-eswela ko og Architecture sa Rome ug nagtrabaho isip project manager sa konstraksyon. Ganahan kong kanunay nga busy ug nakatudlo kaayo ni kanako. Bee-keeper ko, ganahan kong mananom ug mokaon og mga utanon! Ganahan ko sa kinaiyahan, gani ang akong balay naa sa tunga sa kakahoyan. Ganahan kong mag-sports, labi na soccer ug basketball ug ganahan ko og lamiang Italian nga pagkaon!
Ngano nga Ako usa ka Mormon?
Namiyembro ko sa Simbahan sa edad nga 19 kapin sa 15 ka tuig sukad nahibaloan nako ni nga tinuohan. Kaming managsoon gitudloan sa among mama sa mga baruganan sa gipahiuli nga Ebanghelyo sukad sa pagkabata ug tanan kami nakadawat og siguradong pagpamatuod sa katinuod niini sa gagmay pa kami. Bisan nag-agi ko og daghang pagsulay sa wala pa ko makabig, karon mapasalamaton ko sa tanang kalisdanan nga nagpalig-on sa akong pagtuo ni Ginoong Jesukristo ug sa akong kahibalo sa Iyang gipahiuli nga Ebanghelyo. Dihang mihukom kong himoong sentro ang Dios sa akong kinabuhi, akong nakita sa makatingalang paagi ang pagpanalangin sa Dios kanako. Kay natawo ko nga Katoliko sa Italy, nahibalo kong ang Biblia pulong sa Dios; Usa ko ka mormon kay nahibalo ko nga ang basahon ni Mormon pulong usab sa Dios ug si Joseph Smith tinuod nga Propeta sa Dios nga gitawag mga 200 ka tuig na kaniadto aron ipahiuli ang Simbahan nga gitukod mismo ni Jesus sa dinhi pa Siya sa yuta.
Unsaon nako pagpuyo ang akong tinuohan?
Gisunod nako ang akong tinuohan pinaagi sa pagpaningkamot nga masunod ang mga baruganan sa Ebanghelyo bisan asa ko. Ang paghigugma sa Dios mao ang pagsunod sa Iyang mga balaod. Mitudlo si Jesus og yano nga balaod: maghigugmaay. Naningkamot kong ikapakita ang akong gugma sa Dios pinaagi sa paghigugma sa uban. Yano ang ebanghelyo: pagpahiyom, pagtabang sa nanginahanglan, paghupay sa nag-antus, pagpaminaw sa wala paminawa ug pagbisita sa mga nag-inusara. Naningkamot sab kong kanunay nga mag-ampo aron maila ug masunod ang mga hunghong gikan sa Espiritu Santo. Pipila kini sa yano kaayong mga butang nga nakahimo og dakong kalainan sa akong kinabuhi.


c: text/html

collection: archivebot

text:
Hi Ako si Paora
Mahitungod Nako
Gikan ko sa gamayng lungsod sa sidlakan sa New Zealand. Isip pamilya nagtubo mi nga kabus mao nga nakakat-on mi sa pagpasalamat sa ginagmayng butang sama sa paghigugmaay, pagkugi ug pagrespeto, paghimong mapuslanon sa tanang naa nimo ug malipay sa kinabuhi sa tanang panahon. Nagsugod ko og basketball tungod sa akong mga higala ug sa sinugdanan pinakabati ko nga modula. Dapiton ko nila sa mga kalihokan sa kabatan-onan sa simbahan atol sa semana, ug didto nagsugod ang tanan. Didto sa gamay namong chapel nakakat-on ko dili lamang sa pagdula og basketball, apan nahigugma sa dula nga basketball. Human makaserbisyo og 2 ka tuig sa misyon naminyo ko Templo sa New Zealand sa akong minahal, akong hinigugma pagka-high school ug karon may tulo mi ka anak. Ang basketball dako nga bahin sa akong kinabuhi apan dili kini ako, kini ang akong gibuhat. Ang akong pamilya ang pinakamaayong asset ug pinakadakong responsibilidad, gimahal nako sila labaw sa tanan!
Ngano nga Ako usa ka Mormon?
Nahinumdom ko sa akong pagkabata nga gitudloan ko ni mama unsaon sa pag-karakia (pag-ampo) ug bisan dili siya mormon, mituo gayud siya nga makatabang kini. Istoryahan niya kaming managsuon bahin sa aroha (gugma) ug mopasabut sa importansya sa pagrespeto sa usag usa, sa mga tigulang ug pagtinabangay ilabi na sa nanginahanglan. Gitudloan ko ni mama sa pakamatinuoron ug motuman sa akong isulti. Klaro sa akong panumduman nga gipasaad mi sa among mama, nga tagdon namo ang mga babaye uban sa gugma ug respeto, akong nahinumduman ang kusog nga espiritu kon si mama magtudlo namo, nakahinumdom kong mihimo niana nga saad. Usa ko ka mormon tungod sa gipangtudlo ni mama. Nagpasalamat kaayo ko sa lig-ong pundasyon nga gimugna ni mama alang nako. Iya kong gitudloan bahin sa Manluluwas nga si Jesukristo pinaagi sa iyang ehemplo, siya ang buhi namong kasulatan ug dihang gitudloan akong igsoon sa mga misyonaryo, dali ra namo ning nasabtan kay nahibalo na mi niini, nahibalo mi sa mga pagbati sa espiritu ug pinaagi sa sinserong pag-ampo, nahibalo kong tinuod kini. Usa ko ka mormon kay nagpasabut kini sa pag-una sa akong pamilya ug sa uban kay sa akong kaugalingon. Layo pa ko sa pagkahingpit ug may higayon nga mas daghan ko’g sayop apan ganahan ko nga na-mormon kay nakatabang ni nako nga mahimong mas maayong bana ug amahan, mas maayong kauban, mas maayong higala ug unta mas maayong tawo. Usa ko ka mormon tungod sa akong personal nga relasyon sa Manluluwas. Nasayud kong siya buhi ug nahigugma nako ug mapasalamaton sa hangtud sa iyang maulaong sakripisyo. Siya ang akong Dios ug hari, bugtong nakong gisimba, usahay maglisud ko sa pagpahayag sa akong pasalamat sa tanang butang nga iyang nabuhat kanako, siya akong gihigugma.
Personal nga mga Istorya
Sa unsa nga paagi makatabang ang Espiritu Santo kanimo?
Ang Espiritu Santo nakatabang nako sa dinagko nakong desisyon. Gikan sa pagpasakop sa Simbahan, pagmisyon, kinsa ang minyoan, pagpalit sa unang balay, sa pagpanganak. Akong gipasalamatan ang padayon niyang pakig-uban ug giya. Nasayud ko sa iyang mga paghunghong ug sa matag higayon nga may kaisug ko sa pagsunod sa iyang aghat, ang kasiguroan ug kalipay mao ang resulta.
Unsaon nako pagpuyo ang akong tinuohan?
Nagsunod ko sa akong tinuohan pinaagi sa tanan nakong gibuhat. Gikan sa inadlawng pag-ampo ngadto sa personal nga pagtuon sa kasulatan. Ako ug akong asawa ug mga anak naningkamot nga masugdan ang adlaw sa gitawag og “KKP” buot pasabut, Kasulatan - Kanta - Pag-ampo. Naningkamot kami ug gihimo ni sa among sala, usahay dungan sa pamahaw, sa sakyanan o sa pagpadulong sa eskwela, usahay wala na mi oras ug himoon ni sa di pa mi matulog. Gamay ug yano kining mga butanga aron magpakabuhi sa gituohan. Isip propesyunal nga atleta nagsunod ko sa akong tinuohan sa akong pagdula, sa pinulongan, sa pamaagi sa akong pagbansay ug sa akong dinulaan. Nagsunod ko sa akong tinuohan pinaagi sa dili pagdula og Dominggo ug daghan ang wala kasabut ug mibasol sa akong relihiyon ug mikwestiyon nganong ang akong simbahan mipasakripisyo nako og ingon niana? Mitubag ko nga personal kini nga pagpili, personal nga saad nga akong gihimo sa akong Dios human sa pagserbisyo nako og misyon. Akoa kining pamaagi sa pagpasalamat sa akong Dios ug pagpakita sa gugma alang sa tanang gibuhat niya kanako. Lahi usab ni nga paagi sa pagpakita sa akong tinuohan.

robotstxt: allowed

filter: keep


text:
Hi Ako si Dionne
Mahitungod Nako
Natawo ko dinhi sa New Zealand (mao nga ang tawag nako ‘Kiwi’). Gimahal ko kini nga nasud ug mibati nga bulahan kaayo nga nakapuyo sa ingon katahum nga yuta. Daghan ko og nindot nga panumduman sa akong pagkabata, kadaghanan niini mga panahon nga didto mi sa Australia ug Amerika sulod sa mubong panahon. Kadaghan mi magbalhin-balhin , apan ganahan ko ana ug kini nakapalig-on sa among pamilya kay nagpalambo kini sa among pagsalig sa usag usa sa bag-ong mga sitwasyon. Isip tin-edyer nanimpalad ko sa Texas isip usa ka exchange student sa usa ka tuig, ug gitagad ko kini nga usa sa dakong ‘kasinatian nga makausab sa kinabuhi.’ Nagtuo kong nakatabang ni nako nga makaamgo nga kulang ang akong paghatag og importansya sa kaugalingon, ug nakatabang sab kini nga makahibalo kon unsay gusto nakong mamahimo. Swerte gyud ko nga nakapangasawa og talagsaon nga tawo, kinsa malingaw sa akong mga komedya, ug wala magsapayan nga usahay yabagon ko og gamay! (siyempre sa makalingaw nga paagi..) Napanalanginan mi og 3 ka makapahimuot nga mga anak nga gipangga gayud namo. Dug-ol ra og gintang ang ilang edad, ug makalingaw kaayong tan-awon sa ilang pagdula. Sa pagkatinuod kana ang pinakamalipayon nako nga panahon, kon akong kauban ang gamay nakong pamilya.. Di ko katuo, kay usahay lisud tuohan nga natuman ang akong pangandoy! Karong mga adlaw ang among kinabuhi ingon og “Polkadotty”, samtang ang akong mga igsoong babaye ug ako nagsugod og children’s entertainment group nga gitawag og “The Polkadots”. Kami mokanta , mosayaw, magkat-on ug makigdula sa among mga anak ug puno kini sa kalipay!
Ngano nga Ako usa ka Mormon?
Usa ko ka Mormon kay nahibalo ko nga Ang Simbahan ni Jesukristo sa mga Santos sa Ulahing mga Adlaw tinuod gayud. Nahibalo ko nga ang Manluluwas si Jesukristo ang pangulo niini nga Simbahan ug kaniya akong gitugyan ang akong pagsalig ug pagtuo. Ang pagka-Mormon alang nako nagpasabut sa pag-una sa akong pamilya, ug mabugkos kanila hangtud sa kahangturan. Ang pagka-Mormon alang nako nagpasabut nga mamingkamot kong sundon ang Manluluwas si Jesukristo ug tanang may kalabutan niini. Ang pagka-Mormon alang nako nagpasabut nga mosakripisyo sa temporal nga mga butang alang sa mga butang nga mas maayo. Makahuluganon kaayo ni nako tungod sa tinuod nga kalinaw ug kalipay nga nahimo niini sa akong kinabuhi ug hilabihan ang akong pasalamat.
Unsaon nako pagpuyo ang akong tinuohan?
Nagsunod ko sa akong tinuohan pinaagi sa padayon nakong pag-ampo sa Langitnong Amahan sa ngalan sa akong Manluluwas si Jesukristo. Nahibalo kong maminaw ug motubag sila sa akong pag-ampo ug naggiya kini sa akong kinabuhi. Naningkamot kong motuman sa mga sugo, ug sundon ang mga kasulatan sa tinuoray gayud. Nagserbisyo ko sa kabatan-onan sa among ward, pinaagi sa pagboluntaryo nga ilang lider. Naningkamot nga mahimo kong pinakamaayong Inahan ug Asawa ug tagdon ang uban sa paagi nga gusto ko nilang tagdon (kutob sa mahimo). Usahay bation nakong daghan ra kaayo ko’g buhatunon aron mamahimong tawo nga akong gusto, apan nahibalo kong buhaton nako akong pinakamaayo , mobuhat og usa ka butang matag higayon ug ang akong Manluluwas motabang sa uban.


text:
Hi Ako si V. Guzman
Mahitungod Nako
Usa ko ka amahan sa lima ka anak nga nagpuyo sa upstate New York. Usa ko ka abogado. Hilig kong mangolekta og comic nga basahon sa Marvel ug DC.
Ngano nga Ako usa ka Mormon?
Dihang mibati kong gitubag sa Langitnong Amahan ang akong pag-ampo sa kamatuoran niini nga Simbahan, gibati nako ang panginahanglan nga mabunyagan sa Iyang simbahan. Wala gyud ko magduhaduha niini nga desisyon sukad. Ang pamagi sa kinabuhi sa “Mormon” nga maoy gisugo sa Manluluwas nga sundon naghatag og dakong kalipay sa kinabuhi sa akong pamilya ug sa kaugalingon.
Personal nga mga Istorya
Makaistorya ka ba bahin sa imong bunyag?
Kaniadto nagpuasa ug nag-ampo ko aron masayud kon ang Simbahan ni Jesukristo sa mga Santos sa Ulahing mga Adlaw mao ba ang Tinuod nga Simbahan sa Dios ug nakadawat og positibo nga tubag, nasayud ko nga kinahanglan ko nga mabunyagan. Dili ko makalimot sa adlaw nga gipaunlod ko sa tubig sa tawo nga may awtoridad sa priesthood ug mikawas sa tubig nga mibati nga nalimpyohan sa nangagi nakong mga sala.
Ngano nga ang Mormons magmisyon?
Pagpakigbahin sa mga panalangin sa pagsunod sa atong Manluluwas nga si Jesukristo. Duna koy oportunidad nga makaadto sa Argentina aron ikabahin ang akong kahibalo bahin sa Mormon nga Tinuohan. Pinakamaayo ug pinakalisud kadto nga butang nga akong nahimo.
Unsaon nako pagpuyo ang akong tinuohan?
Ganahan 00003971 kaayo kong makatabang sa kinabuhi sa Kabatan-onan nga nag-edad og 12-18 sa Simbahan. Bag-o lang ko nga nahatagan og assignment isip Bishop nga responsable alang sa kongregasyon nga may gibana-banang 300 ka pamilya.


text:
Hi Ako si Sergio
Mahitungod Nako
Nagtubo ko sa habagatang Mexico ug miadto sa Estados Unidos napulo na ka tuig ang milabay aron makaeskwela sa kolehiyo. Ug ang nahitabo, akong nahimamat ug naminyo ko sa talagsaong babaye ug nakabaton mi og upat ka matahum nga anak. Nalipay mi sa tanang panahon nga magkauban mi isip pamilya. Malipay kong makigdula sa akong mga anak, makig-date sa akong asawa, magtan-aw og college football ug international soccer. Malipay kong magkat-on bahin sa kalibutan nga atong gipuy-an, gikan sa musika ug art ngadto sa science ug biology. Nakakuha ko go bachelors degree sa Microbiology ug Molecular Biology ug Ph.D. sa Microbiology nga ang empasis sa Cancer Cell Biology. Ang pagkat-on padayon, ug kanunay nga importanting bahin sa akong kinabuhi.
Ngano nga Ako usa ka Mormon?
Nagtubo ko sa mapinanggaong Mormon nga panimalay diin ko nakakat-on sa kinabuhi ni Jesus ug mga pagtulun-an. Wala gyud ko magduhaduha sa katinuod nga dunay Manluluwas apan atol sa akong kabatan-on, sagad bation sa ubang mga batan-on, naningkamot kong makahibalo, kon si kinsa ako. Kay nagtubo ko nga Mormon, ang pagsuta kon ang tanang gitudlo ug gituohan bahin sa Basahon ni Mormon ug kang Joseph Smith tinuod ba nahimong importante nga bahin sa paningkamot. Mihukom ko nga modangup sa tinubdan sa tanang kahibalo ug mangutana direkta sa Dios, kon ang Basahon ni Mormon tinuod ba ug si Joseph Smith propeta ba sa Dios. Migahin ko’g daghang semana sa pagbasa sa mga kasulatan, pagpamalandong niining mga butanga ug pag-ampo sa Dios alang sa direksyon. Nahibalo ko nga Siya akong Amahan, misalig ko nga Siya motubag sa akong pangutana. Ang akong pagtuo sa kadugayan nagantihan ug gihatag ang tubag. Ang tubag nakausab sa akong kinabuhi sa hangtud ug nahimong tinubdan sa labihang kalipay. Sukad niadtong adlawa, akong nahibaloan sa walay pagduhaduha nga anak ko sa Dios ug Siya nahigugma nako ug naghunahuna sa pagtubag sa akong mga pag-ampo. Sukad niadtong adlawa, akong nahibaloan nga si Joseph Smith gitawag sa Dios nga mahimong propeta sa panahon karon ug ang Basahon ni Mormon lain nga saksi ni Jesukristo. Kini nga kahibalo napamatud-an sa tibuok nakong kinabuhi sa daghang higayon sukad sa unang kasinatian ug milambo aron mapasabut kinsa ko ug sa kalipay nga akong nagatamtam sa kinabuhi. Kay kitang tanan mga anak sa Dios, nahibalo kong kini nga kasinatian dili lang para kanako. Tanan kita makapangandoy nga makadawat sa makapausab sa kinabuhi nga giya gikan sa atong Amahan kon kita andam sa pagduol kaniya sa pag-ampo, motuo nga kita makadawat. Mao ni ang hinungdan ngano nga usa ko ka Mormon.
Personal nga mga Istorya
Sa unsa nga paagi kita makapalambo og mas dako nga kahusay sa atong mga panimalay?
Ang regular nga pag-ampo sa pamilya ug pagtuon sa kasulatan nakapahimo sa among panimalay nga mas magkasinabtanay. Kon matinud-anon kitang naghimo nianang duha ka butang naglambo ang atong pailub ug gugma sa atong mga anak ug milambo sila sa pagkamabination ug sa paghigugmaay. Ang dungan nga pagpangaon nakatabang sab sa pagpalambo og pagsinabtanay sa panimalay. Ang oportunidad sa pagpakigsulti ug pagpaminaw sa usag usa atol sa panihapon mas nakapasuod namo ug lambo sa kultura sa bukas nga komunikasyon sa among panimalay. Sa katapusan, ang paningkamot unsaon nga malingaw kaming pamilya, panagdula sa balay o sa gawas, namatud-an nga epektibo kaayong himan sa paghimo sa among panimalay nga dapit sa pagsinabtanay.
Unsaon nako pagpuyo ang akong tinuohan?
Akong gisunod ang akong tinuohan pinaagi sa pagsunod ni Jesukristo. Sama pananglit, kanunay nakong hinumduman ang Iyang pagtulun-an nga “ang bulawanong patakaran” nga giminubo sa pag-ingon, buhata sa tawo ang buot ninyo nga ilang pagabuhaton diha kaninyo (Mateo 7:12). Yano kini apan gamhanang kamatuoran nga usa ka padayong panalangin sa tibuok nakong kinabuhi. Migiya kini sa akong pakig-uban sa tanang naglibut kanako mapamilya man, higala, silingan, katrabaho, o dili kaila.


text:
Hi Ako si Bev Gosling
Mahitungod Nako
Mananaog ko nga home designer sa pagdesinyo og Custom ug Ginagmayng balay. Nakadesinyo ko og 3 ka subdivision, dul-an sa 100 ka custom nga balay ingon man pagpagpanindot sa sobra sa 600 ka mga balay. Nakatukod ko og duha ka balay sa barangay alang sa akong pamilya sa milabayng unom ka tuig. Karon namuyo mi sa Century Victorian home nga natukod pagka-1894. Asawa ko ug inahan. Hingkod na ang akong mga anak ug nagkinaugalingon na sila, duna nay pamilya. Sagol-sagol mi nga pamilya ug nagkadaghan samtang nanganak ang akong tulo ka anak. Di ko katuo nga hapit na ko mahimong lola. Sakop ko sa konseho sa Association of Architectural Technologists nga may 1,300 ka sakop. Accredited ko nga Architectural Technologist, kwalipikado alang sa residential ug dagkong building. Ang daghang tuig nga kasinatian nakapahimo nakong magdesinyo og lain-laing proyekto; residential, komersyal ug panggobyerno. Part time kong nagtudlo sa College, sa Youth Apprenticeship Program sa mga estudyante nga nagtinguhang mahimong electrician. Nakatudlo ko sa “History of Architecture” ug “CADD Applications”. Ganahan ko sa akong trabaho ug sa pakigtrabaho sa uban.
Ngano nga Ako usa ka Mormon?
Mormon na ko sa tibuok kinabuhi. Nagtubo ko nga Mormon sa Montreal, Quebec. Sa eskwelahan ako ra ug ang akong igsoon ang miyembro sa simbahan. Nakakat-on ko sa lig-ong mga baruganan sa ebanghelyo ug nakaangkon og moral nga batasan pinaagi niini. Nahigugma ko sa akong Manluluwas, si Jesukristo. Ang kinabuhi dili sayon apan kon may pagtuo ka sa Dios ug makaila Kaniya isip mahigugmaong Langitnong Amahan mas sayon atubangon ang kinabuhi ug mas malipayon. Uban sa nagkatigulang nga ginikanan ug mga anak nga nagkaugalingon na, importante gayud ang kahibalo nga may plano ang Dios alang sa tanan.
Unsaon nako pagpuyo ang akong tinuohan?
Apil ko sa lain-laing kalihokan. Sa simbahan nagtrabaho ko sa mga programa sa Kabatan-onan ug malingaw sa pagtrabaho sa Young Women. Kasamtangan kong naa sa Nursery sa nanag-edad og 18 ka bulan - 3 ka tuig, 16 sila kabuok! Mokanta sab ko sa choir ug ganahan og musika! Busy kaayo ko samtang nag-atiman ko sa mga kliyente sa pagtukod o pagpanindot sa ilang balay ug mga negosyo ug matuman ang ilang damgo, ug magtudlo sa college, ug magtudlo sa gagmay nakong anak. Apan malampuson ko sa akong ka busy, naningkamot nga may panahon sa akong bana, ug makigbahin sa kamaya nga gisinati sa hingkod nakong mga anak.


text:
Hi Ako si Ron and Ginger Brown
Mahitungod Nako
Nagdako kami sa northern Utah ug migahin og daghan sa among panahon sa kabatan-on sa pagpangabayo. Si Ron nakaserbisyo og duha ka tuig nga misyon sa mga estado sa Eastern Atlantic. Si Ginger miapil sa sangka sa mga rodeo queen ug first runner-up sa contest sa Miss Rodeo Utah. Kaming duha gradwado sa Weber State University sa edukasyon, ug sa wala madugay miretiro mi sa pagtudlo. Si Ron magtutudlo sa grade two, ug si Ginger usa ka espesyalista sa pagbasa. Duna mi tulo ka anak nga lalaki ug napulo ka apo. Sulod sa daghang tuig mipasundayag mi og mga kahanas sa pagpangabayo ug mibiyahe mi ug mipasundayag gikan sa California ngadto sa East Coast. Samtang nagtrabaho sa Great Adventure Amusement Park sa Jackson, New Jersey, nagkasuod mi sa mga Hollywood animal wrangler. Kana nga kasuod nakatabang namo nga makatrabaho sa industriya sa salida. Nag-train mi og mga hayop alang sa mga video sa Bag-ong Tugon, sa ubang mga produksyon sa LDS, ug kapin sa 80 ka dagkong motion pictures.
Ngano nga Ako usa ka Mormon?
Nabunyagan mi sa Ang Simbahan ni Jesukristo sa mga Santos sa Ulahing mga Adlaw sa otso anyos pa mi. Si Ginger nagdako sa Plain City, Utah, ug si Ron nagtubo sa North Ogden, Utah. Duna mi talagsaong mga ginikanan ug mga magtutudlo kinsa mitudlo kanamo sa mga baruganan sa ebanghelyo ug mitabang kanamo sa paglig-on sa among mga pagpamatuod sa katinuod sa Ang Simbahan ni Jesukristo sa mga Santos sa Ulahing mga Adlaw. Gikan kami sa pioneer nga kaliwatan. Ang among mga katigulangan dunay importanting papel sa unang mga pamuy-anan sa Simbahan nga Mormon. Sa tibuok namong kinabuhi naningkamot kami nga mosunod sa ilang mga ehemplo. Ang among pamilya mas nasuod sa among pioneer nga mga kaliwatan tungod sa among oportunidad nga magtrabaho sa mga salida sa Simbahan, ang Panulundon [Legacy] ug Joseph Smith: Ang Propeta sa Pagpahiuli. Ang nag-unang mga pioneer nag-focus sa pagtuo, paningkamot, pamilya, ni Jesukristo, ug sa Dios. Dako kaayo ang sakripisyo sa among pioneer nga mga katigulangan. Milahutay sila bisan mamatyan ug giantus ang mga kalisud. Gihigugma nila si Jesus sama sa paghigugma ni Jesus kanato. Gusto Niya nga magmalipayon ta. Ang pagkamiyembro niining bantugan nga Simbahan nakahimo namong malipayon!
Unsaon nako pagpuyo ang akong tinuohan?
Duna mi mga kasinatian nga makapalig-on sa pagtuo samtang nagkuha mi og video, nagpasundayag og kahanas sa pagpangabayo, nagtudlo, ug samtang nag-atiman sa among pamilya. Kini nga mga oportunidad nakapakat-on ug nakapalambo kanamo. Samtang nagbutang mi og mga hayop alang sa video sa Biblia, ang among mga pagpamatuod milambo dungan sa among panabut kon unsa kaha kon ato pang nakita ang unsay nakita sa Manluluwas. Ang pagpakabuhi gamit ang pagtuo mao ang pagpaningkamot nga mas mahisama kang Jesukristo. Mituo kami nga ang usa sa pinakamaayong paagi sa pagtabang sa uban mao ang gawasnong paghatag sa inyong panahon ug mga talento ug sa paggiya pinaagi sa ehemplo. Mituo kami sa gahum sa pag-ampo. Padayon kaming nag-ampo alang sa among mga pamilya, among mga hayop, sa panahon, tanan nga makaapekto sa among kinabuhi ug sa uban. Kon mga hayop ang inyong ikauban, wala gayuy tukma nga butang. Aron kita makahimo sa atong himoon, kinahanglan nga mosalig kita sa atong mga pagpamatuod ug pagtuo kang Jesukristo.


text:
Hi Ako si Adonal
Mahitungod Nako
Usa ko ka realtor ug nalipay sa akong trabaho. Ang pakigtrabaho sa katawhan usa ka lahi nga butang matag adlaw. Nakigtrabaho na ko sa katawhan sukad 5 anyos ko, nagsugod sa akong amahan, dayon sa akong kaugalingon dihang 14 na ko. Karon sa Canada, dinhing dapita diin anaa ang daghang magkalahi nga pinulongan ug tradisyon, nakabaton ko og kahibalo pinaagi sa pagpakigsulti kanila bahin sa ilang nasud ug mga tradisyon. Maanindot usab ang pagkaplag og bag-ong mga higala. Nabunyagan ko sa edad nga 19. Sukad niadto, ganahan na kong mobasa sa tanang basahon. Matag adlaw mobasa ko Sa Basahon ni Mormon ug Sa Ensign nga Magasin. Ganahan ko og history ug naningkamot nga mabasa ang tanan nakong makit-an. Niadtong 1998 nagsugod ko og charity program isip padayon nga buhat kaniadto uban sa suod nakong pamilya. Karon nakakita ko og kapamilya nga nagkinahanglan sab og tabang: pamilya, mga miyembro sa simbahan ug mga eskwelahan. Sa rural nga mga dapit, bisan unsang butang akong dalhon ngadto sa balay sa mga bata Karga sa akong Kabayo. Sa siyudad, manghatud ko og bisan unsa nga magamit ngadto sa mga balay, simbahan ug sa ospital gamit ang motor. Ngadto sa kwarto sa mga batang may sakit ug bag-ong natawo, magpadala ko og mga pinutos matag tuig. Ang mga butang gidonar diri nako sa mga pamilya, mga higala ug mga miyembro sa simbahan. Pagkanindot nga makita ang mga tawo nga gustong motabang. Gibati usab nila ang sama sa akong gibati! Soccer ang paborito nakong sport, ilabi na ang World Cup ug ang South America Soccer Cups. Tungod kay nagtubo ko sa usa ka ranso, ganahan kong motan-aw og mga kontest sa kabayo.
Ngano nga Ako usa ka Mormon?
Mituo ko nga gigiyahan ko nga makakita sa simbahan pinaagi mismo sa Manluluwas. Dili maayo ang among relasyon sa akong silingan. Usa ka gabii nakadungog ko niya nga miimbitar sa akong igsoong lalaki nga moadto og sayaw. Mikuyog ko nila. Dihang nangabut mi sa dapit, akong nakita nga kini usa ka “Simbahan ni Jesukristo sa mga Santos sa Ulahing mga Adlaw”. Wala pa ko kadungog niini sukad! Ang malipayong panagway sa mga babaye nga akong nakita nga miduol sa pultahan, nga mainitong miabi-abi kanamo, maoy hinungdan nga nakaingon ko nga talagsaon kaayo sila, malipayong mga tawo. Sukad niadto, ang Simbahan nahimo nang bahin sa akong kinabuhi. Wala koy pagduha-duha nga ang Dios tinuod, nga si Jesus mao ang Kristo, nga si Joseph Smith nakakita sa Dios ug kang Jesus didto sa kakahoyan. Ang peke nga Simbahan dili modangat sa gidaghanon nga 13 ka milyon. Si bisan kinsa nga andam nga mobasa ug mag-ampo makahibalo sa tinuod.
Unsaon nako pagpuyo ang akong tinuohan?
Daghan ko og calling sa simbahan sukad ko nabunyagan. Akong nahibaloan nga kon duna kay calling sa simbahan, mohatag kanimo ang Espiritu Santo sa tanang pagdasig ug giya bahin niana nga calling. Kon ma-release na ka sa calling, ang kinabuhi walay kalainan. Nahibalo ko nga ang Ginoo ang nagdumala sa Iyang Simbahan. Ganahan kong mobasa sa Ensign nga Among Espirituhanong Magasin sa L.D.S nga Simbahan. Usa ka adlaw Nagbasa ko ug nabuka ang akong mga mata ug nakita ang sayop nga akong nahimo ug kinahanglan kong mag-usab sa akong kinabuhi. Tungod niana nga kasinatian, nakabaton ko og lig-on kaayong pagpamatuod bahin sa Ensign nga Magasin sa Simbahan. Sa pagbasa niini ang tawo makausab sa iyang kinabuhi.


text:
Hi Ako si Tom
Mahitungod Nako
Unang henerasyon ko nga Amerikano, anak sa Intsik nga mga ginikanan nga natawo sa Pilipinas. Nakapuyo ko sa Siyudad sa New York , Manila, Cambridge England, Cambridge Massachusetts, Silicon Valley, Utah, ug sa Los Angeles. Nakahuman ko og PhD in computational biophysics. Minyo ko, ug dunay tulo ka anak nga among ikapasigarbo.
Ngano nga Ako usa ka Mormon?
Ang usa ka buotang higala sa graduate school mipakigbahin sa Basahon ni Mormon kanako ug miingon nga pulong kini sa Dios - laing tugon ni Jesukristo. Mihukom kong tun-an ko kini pag-ayo. Human sa pagkonsiderar sa dakong pangutana sulod sa daghang bulan nga pagpangrason - nga maoy akong naandan - sa katapusan gisunod nako ang awhag sa “pagpangutana sa Dios… kon dili ba tinuod kining mga butanga… sa kinasingkasing, tinuod nga katuyoan”. Sa akong katingala, nakadawat ko og klaro nga tubag. Ang Dios motubag gayud sa mga pag-ampo.
Unsaon nako pagpuyo ang akong tinuohan?
Di kaayo ko kahinumdom sa mga panahon nga wala ko maimpluwensyahi sa akong pagtuo.


text:
Hi Ako si Devin
Mahitungod Nako
Upat na ko ka tuig nga miyembro sa Simbahan ni Jesukristo sa mga Santos sa Ulahing mga Adlaw. Karon kauban nako ang matahum nakong asawa ug tulo ka pinakamaayo nakong anak nga maangkon sa usa ka amahan dinhi sa yuta, 19 anyos, 12 anyos ug 2 anyos nakong mga anak. Nagtrabaho ko sa pinakadako ug pinaka-busy nga Fire Department sa akong nasud isip Departments Spokesman ingon man Firefighter/ Paramedic. Duna koy nindot nga oportunidad nga makatrabaho sa Media and Public Relations Command Staff, isip usa sa Departments Public Information Officers. Makigtrabaho ko uban sa mga representante sa Telebisyon, Media, News Radio, ug sa Entertainment Industry, sa pagpahibalo sa tanang lumolupyo sa nasud, sa kasiguroan [safety], serbisyo, ug siguridad sa Siyudad sa Los Angeles. Niining bag-o nga tahas, inyo kong makita nga nagtrabaho isip sakop sa lisud nga trabaho sa Fire Department Professionals motabang sa mga lumulupyo sa Los Angeles nga mobati og kasiguroan ug protektado bisan sa pagtingog pa lang.
Ngano nga Ako usa ka Mormon?
Nan, Asa man ko Magsugod. Nagsugod ang akong istorya sa wala pa ang ting-init niadtong 2003 dihang nahimamat nako ang akong asawa, kinsa miyembro sa tibuok niyang kinabuhi. Nagkita mi sa gihimo nga blind date, diin kaming duha wala kaayo madasig sa pagtambong. Karon, ang kadaghanan maghisgot bahin sa taphaw nga bahin sa ilang kinabuhi sa unang panagkita, apan kami kinasingkasing nga naghisgot bahin sa among lain-laing relihiyon. Bisan pareho ming dili aktibo sa among simbahan, among naamguhan ang talagsaong pagbati sa kakomportable nga paghisgot bahin sa among tinuohan bisan sa kabag-o sa among relasyon. Mao kadto nga nalipay mi ug mihukom nga ipadayon ang among pag-date. Hangtud nga seryuso na gyud mi, ang mga butang maingon og dili na komportable. Ang paghisgot sa kaminyoon nagsugod, uban sa paghisgot nga importante kaayo niya nga adto maminyo sa Templo. Alang sa dugang nga kahibalo, sa tago nagpangutana ko bahin sa iyang simbahan sa mga miyembro sa akong gitrabahoan. Dihang gipasabut ko sa importansya sa pag-adto sa templo, tin-aw kaayo kaniya ug nako nga kinahanglan mi og dugang pang paghisgot unsay among gilauman sa usag usa. Mihukom mi nga mobisita sa tagsa-tagsa namong simbahan aron mas makaila sa usag usa. Nakahinumdom ko; daghan og kapareho ang among simbahan. Sa paglabay sa panahon napugos gyud ko sa pagpasabut niya nga walay igong hinungdan nga mahimo ko nga Santos sa Ulahing mga Adlaw ug dili gayud magminyo sulod sa Templo. Total, duna koy duha ka bata nga gipadako isip Jehovah’s Witness ug lig-on ang akong pagtuo. Wala madugay kay naghigugmaay kaayo mi among gisulbad ang among problema. Bisan sa tanang panghitabo sa gihapon akong gihangyo ang iyang papa ug mama nga magminyo mi. Human masulti ang ilang mga kabalaka mitubag sila, “ok tan-awon ra unya nato ang kalamboan niini “. Dako ang iyang tubag nga oo!!! Samtang nagkaduol ang kasal mas nabalaka ko. Nagsugod ang akong pagduhaduha sa akong relasyon niya. Nahinumdom kong nag-ampo sa Dios, nga si Jehova pa kaniadtong akong gituohan, nangutana niya kon husto ang akong gibuhat. Nahinumdom sab ko nga nindot ang akong gibati “Oo”. Sama sa ubang relasyon ang problema nagsugod sa pagtumaw. Midangat na sa kritikal nga panahon ang among kaminyoon nga nakita namong walay kahimoan ug nasagmuyo kami. Sa wala pa mograbe ang sitwasyon mihangyo siya nako nga mosimba kuyog niya, mibalibad ko. Wala madugay gusto niya nga matudloan sa mga leksyon sa misyonaryo gikan sa Basahon ni Mormon. Miuyon ko nga maminaw sab agi’g suporta kaniya ug sa among kaminyoon. Bisan og leksyon to sa akong asawa, makatingala nga ako hinoon ang nagsugod sa pagpangutana. Bisan kaniadto gitudloan ko sa mga misyonaryo isip Jehovah’s Witness bahin sa Basahon ni Mormon, naklaro nga wala sa katunga ang akong nahibaloan bahin sa mga Santos sa Ulahing mga Adlaw. Wala magdugay ang mga leksyon para sa akong asawa nabalhin na diri nako. Samtang among gitun-an ang mga kasulatan naghunahuna ko nganong batan-ong mga lalaki man ang nagtudlo kinsa ingon og wala kaayoy kabangkaagan sa biblia, sa pagpakigsulti sa ilang mahimamat. Unya dayon, si Haring Solomon akong nahunahunaan, ug batan-on kaayo siya apan maalamon nga hari. Midesider ko nga sundon ang tambag ni Elder Woods ug Elder Williams nga mobasa sa Basahon ni Mormon, ug mangutana kon kini tinuod ba. Dihang gibasa nako ang (Moroni 10:3-7) nga nagpasabut sa gahum sa Espiritu Santo Nahingangha ko, Siya ang mopamatuod sa kamatuoran sa tanang butang. Daghang kasulatan ang misantup sa akong hunahuna sama sa bul-og sa baha. Natingala ko pag-ayo sa akong gibati human mabasa ang Basahon ni Mormon matag adlaw, ug dili ko kini mapasabut o malimud. Usa ka adlaw sa leksyon gipahunong nako ang mga Elder aron sa pagsulti nila nga mituo ko sa akong nabasa. Miingon ko nga daw napuno na kaayo ko, ingon og mobuto ang akong kasingkasing. Natingala kaayo sila, mihangyo nga mopakli ko sa (Alma 32:27-28). Ang binhi sa kamatuoran natisok sa akong kasingkasing, napukaw ang akong galamhan, misugod sa pagtubo diha sa akong dughan, nakaingon ko nga maayo kini nga binhi, ug Oo!!! pagkatam-is niini…gikan kini sa DIOS!!! May timaan sa kadasig dihang gipangutana ko nila kon gusto kong magpabunyag, ingon og binoang kaayo apan mitando ko. Nagpasabut ni sa pagbiya sa tanan nakong nailhan, sa relihiyon nga gituohan nakong matuod, ug pagkawala sa daghan sa akong pamilya ug mga higala tungod niini nga desisyon. Kon ma-imagine ninyo ang akong asawa nakalitan! Maayo ra ang tanan hangtud akong giingnan ang akong mga higala ug pamilya bahin sa akong desisyon nga magpabunyag sa laing simba 00001AB4 han. Tungod niadto ang akong pamilya, gawas sa usa ka igsoon, ingon man ang kadaghanan sa akong higala mihukom nga ila kong talikdan. Bisan pa niini, gibati gihapon nako nga mao ni ang ipabuhat kanako sa Ginoo. Tungod niadto, nasagmuyo ko ug di ko kapili og petsa sa akong bunyag, mao nga ang Elders ang mipili. Sa dako na usab nga katingala, napili nila ang; Abril 22, 2006. May dakong kahulugan alang nako kini nga petsa; ang numero 22 paborito nakong numero. Numero kana sa matag sport nga akong dulaan. Petsa kana nga mihangyo ko sa akong asawa nga magminyo mi. Mao sab kini ang usa sa paborito nakong kapitulo sa Basahon ni Mormom 2 Nephi 22:2 “Tan-awa, ang Dios mao ang akong kaluwasan; ako mosalig ug dili mahadlok; kay ang Ginoong Jehova mao ang akong kusog ug ang akong awit, siya usab nahimo nga akong kaluwasan”. Nabunyagan ko niadtong Abril 22, 2006. Ang akong duha ka anak, nag-edad og 8 ug 14, nagsugod sa pagpaminaw sa leksyon ug nabunyagan niadtong Nobyembre 2006. May talagsaon kong oportunidad nga makabunyag nila ug pagkumpirmar nila nga miyembro sa simbahan. Paglabay sa duha ka tuig si mama nga maoy unang midumili sa akong desisyon sa pagpamiyembro sa simbahan og sa pagpakasal sa akong asawa, karon miyembro na sa simbahan. Kahigayunan nako ang pagbunyag niya ug pagkumpirma. Usa sa paborito nakong kanta sa simbahan mao ang “Ako Nahingangha Nahibulong” tungod sa nabuhat sa Ginoo kanatong tanan! Mao gayud kana ang akong gibati matag adlaw niini nga Ebanghelyo, NAHIBULONG!!!
Personal nga mga Istorya
Palihug pakigbahin sa imong mga pagbati/pagpamatuod sa Pagpahiuli sa Ebanghelyo.
Nahibalo kong namiyembro ko sa simbahan dili tungod sa gahum sa tawo apan pinaagi sa Espiritu Santo, nahibalo kong gitawag ko sa Langitnong Amahan niini nga buhat. Akong naamguhan nga ang akong mga paningkamot maoy naghimo unsa ko karon ug sa Gihapon may angay pang maabtan. May mas lig-on kong pagpamatuod sa Amahan ug sa Anak, kay sa kaniadto sa tibuok nakong kinabuhi. Nahibalo ko ug makapamatuod sa gahum sa Basahon ni Mormon, nga pulong kini sa Dios, kauban sa Balaang Kasulatan. Kining duha naghatag og paagi nga mas maduol ta sa atong Langitnong Amahan, sa tinuod nagahulat siya nga mabuhat kini. Mopamatuod ko nga pinaagi sa pagbasa sa Basahon ni Mormon ang mga bintana sa langit moabli kang bisan kinsa nga tinuorayng magsiksik sa natago nga mga butang ngadto sa espirituhanong mga mata. Mopamatuod ko nga pinaagi kang Propeta Joseph Smith, gipahiuli sa Ginoo ang Ebanghelyo nga gikuha sa kalibutan sa dugayng panahon. Makaingon ko nga may pagsalig nga gihatagan ko sa Ginoo og husto nga kaparis nga labaw sa tanan ug tanan nakong gilauman sa usa ka asawa. Mopamatuod ko nga ang mga templo nga anaa sa daghang dapit mga balay sa Dios dinhi sa yuta ug diha anaa ang mga bahandi nga dili sa yuta apan bahin sa mga simbolo sa espiritu ug kamatuoran. Mopamatuod ko sa gahum sa pagbugkos alang sa mga pamilya alang sa panahon karon ug sa kahangturan. Mopamatuod ko nga ang pamilya bisan unsa pa man, mao gayud ang sentro sa plano sa Tiglalang sa tanang gimugna ngadto sa Kaluwasan sa tanang katawhan, mopamatuod ko nga pinaagi sa gahum sa priesthood tanang butang gihimo ug himoon, sa langit ug sa yuta. Mopamatuod ko sa buhing Propeta karon sa yuta nga si Thomas S. Monson, ang propeta sa kalibutan, manalagna ug tigpadayag. May balaan kong pagpamatuod ug pagsaksi sa mga katingalahan niining ulahing mga adlaw ug mga milagro nga naglibut kanato, sa hangin nga atong gihingos, sa matag una natong pagtikang gikan sa atong higdaanan matag buntag. Akong pag-ampo nga ang tanan motangtang sa kinaiyanhong hilig sa atong kasingkasing, ug moduol kang Kristo kinsa magabag-o sa tanang butang niini ako mopamatuod. SA SAGRADONG PANGALAN SA ATONG GINOO SI JESUKRISTO….AMEN
Unsaon nako pagpuyo ang akong tinuohan?
Nagsunod ko sa akong tinuohan, uban sa tinuorayng tinguh 00004000 a nga mahimong pinakamaayong bana, amahan, anak, igsoon, higala ug sulugoon sa Ginoo. Akong gihigugma Kini nga Ebanghelyo, ang pagsiksik sa basahon ni Mormon kon kini tinuod sama sa: nawad-an ka og yawe sa balay, ug subsob kaayo ang imong pagpangita niini. Nangita ka, sigi’g pangita sa tanang dapit apan wala gayud. Dayon mihunong ka sa kalma nga kondisyon ug BAM! “anaa ra”, bantang ra kaayo sa panan-aw. Kay naa sa lahi nga kondisyon ang imong hunahuna di nimo makita unsa ang naa sa imong atubang sa tibuok panahon. Nagpakabuhi ko karon sa pagtuo nga ang tanan mamaayo ra, bisan unsa pa, ug magpakabuhi nga dili magsalig sa kaugalingon nakong panabut sa tanang butang kondili sa Dios. Gitun-an nako ang iyang pamaagi, ug gitugutan nga mogiya siya sa akong dalan. (Mga Proverbios 3:5) Naningkamot kong maila ang langitnon niyang kamot sa matag bahin sa akong kinabuhi.


text:
Hi Ako si Jason
Mahitungod Nako
Ako si Jason. Usa ka bana ug amahan sa lima ka talagsaong mga anak. Usa ko ka internasyonal nga abogado sa pamuhis ug gibiyaan ang seguridad sa akong panarbaho aron magkinaugalingon, gibalhin ang akong pamilya tabok sa nasud, ug naghimo og prankisa sa School of Rock. Ganahan ko og musika ug makita ang makapausab nga epekto niini sa usa ka bata. Ang pinakaimportanting bahin sa akong kinabuhi, ug ang bahin nga naghulagway gayud nako, mao ang akong pamilya ug relihiyon.
Ngano nga Ako usa ka Mormon?
Bisan nagdako ko nga miyembro sa Simbahan, wala ko mobati nga tinuoray kong nakabig hangtud nahingkod ko. Usa ko ka tawo nga nagkinahanglan sa personal nakong mga kasinatian ug hunahuna aron motuo, nga migiya kanako sa tinuorayng pagdawat sa Ebanghelyo sa ulahi sa akong kinabuhi. Samtang nagkahingkod ko, mas mapasalamaton ko sa Ebanghelyo ug sa akong mga gituohan. Nagpasalamat ko sa kahibalo nga ako anak sa mapinanggaong Langitnong Amahan ug pinaagi sa atong Manluluwas makabuntog ko sa tanan nakong imperpeksyon, yutan-ong mga pagsulay, ug mga hagit. Nasayud ko nga kon padayon kong maningkamot sa pagsunod sa mga baruganan sa Ebanghelyo, ako ug akong pamilya magkauban sa hangtud. Ang saad sa mahangturong mga pamilya mao ang pinakadakong panalangin ug kahupayan sa akong kinabuhi.
Unsaon nako pagpuyo ang akong tinuohan?
Usa sa dakong panalangin sa akong pagkamiyembro sa Simbahan mao ang oportunidad nga maapil sa talagsaong komunidad sa katawhan nga pareho nako og mga gituohan. Ako ug ang akong pamilya nagbalhin-balhin og ward sulod sa kinse ka tuig dako kaayo kini nga panalangin kanamo. Akong nakita nga kon mas moserbisyo ko sa mga miyembro sa akong ward mas mapanalanginan ko. Ganahan kong magserbisyo sa Simbahan ug kasamtangan nagserbisyo ko sa ward isip magtutudlo. Sa miagi subsob ang akong pagtrabaho sa organisasyon sa kabatan-onan sa Simbahan.


text:
Hi Ako si Kevin
Mahitungod Nako
Dili ako ang kasarangan nga Mormon. Sa akong kongregasyon nailhan kong taas nga tawo nga may taas nga buhok nga mag-bow tie ug magsandal sa simbahan --dili sagad nga kombinasyon sa pagka-Mormon ug pagka-hippie. Magsandal ko dihang ako ang river guide sa Colorado ug Green Rivers sa tulo ka tuig, ug kana gihapon ang akong isul-ob gawas kon mag-jogging ug magbisiklita ko; mag-bow tie ko bisan sa tin-edyer pa ug gusto og lahi ang sul-ubon sa simbahan, ug ingon og naanad ra pud sila niini. Ang akong buhok pasagdan lang nga motaas. Ang importanting bahin karon sa akong kinabuhi mao ang pagka-bana ug kaparis sa akong pinakasuod nga higala, amahan ko sa duha ka tin-edyer nga babaye ug batang lalaki (ug exchange student ko sa Russia ning tuiga), nagtudlo og biology sa gamayng unibersidad, ug nangandam alang sa half-ironman triathlon sa moabut nga ting-init. Usahay mobati ko nga sa tanang nanghitabo sa akong kinabuhi naningkamot ko nga mahimo ang tanan, apan may panahon sa kalipay kon maglakaw mi sa akong asawa, makita nga nagkat-on ang akong mga anak, ug mapasalamatan ko sa natabangan nakong estudyante, ug kana ang nagpatunhay kanako. Ang laing butang nga nagpalagsik nako mao ang tinuig namong pagbakasyon sa bukid. Ganahan kong modala sa akong pamilya ug mga higala ngadto sa mga sapa, sa dapit nga walay sibilisasyon o walay akses sa cellphone sa upat o lima ka adlaw, og mangadto sa payag sa akong apohan nga walay TV o internet -- kana ang kinabuhi!
Ngano nga Ako usa ka Mormon?
Mormon ko kay ang mga doktrina sa ebanghelyo nga gitudlo sa Simbahan ni Jesukristo sa mga Santos sa Ulahing mga Adlaw balido ug kasaligan. Usa ko ka scientist, ug kini nga propesyon dili mawala nako kon duna koy hunahunaon. Namalandong ko kabahin sa simbahan ug sa pagtulun-an niini, ug nasabtan nako nga ang Dios dunay mga propeta sa yuta sa ubang panahon ug dapit di lang sa Middle East, lakip ang pagkadunay propeta sa yuta karon. Nasabtan nako nga kon ang Dios mopasabut sa importansya sa kaminyoon dinhi sa yuta, Siya mohatag og paagi nga magpadayon kini ngadto sa langit. Nasabtan nako nga mihimo og plano ang Dios diin mamahimo kitang ginikanan aron mas masabtan nato Siya ug ang Iyang plano kanato. Nasabtan nako nga aron makab-ot ang gikinahanglan sa hustisya kinahanglan nga antuson ni Jesukristo ang pag-ula, aron ang mga sayop nato karon mabuntog pinaagi sa grasya. Sa personal nga lebel, usa ko ka Mormon kay kini mihimo nako nga mas maayong tawo. Daghan sa akong katrabaho dili relihiyuso, ug gani ang uban dayag nga maglagot og relihiyon. Nakapahunahuna ni nako bahin sa akong relihiyon, ug sa paagi nga kini mitakdo gayud sa akong binuhatan ug si kinsa ako. Nasayud kong tinuod ang ebanghelyo kay mas malipayon ko kon mosunod ko sa mga lagda niini -- naghimo ni nako nga mas maayong bana, amahan, ug mas abtik nga utok, sa emosyonal, ug pisikal.
Personal nga mga Istorya
Unsa nga mga pagtulun-an sa Manluluwas ang nakaimpluwensya sa imong kinabuhi?
Ang mga pulong sa Manluluwas diha sa Mateo 25:40 nga, “Maingon nga gibuhat ninyo kini ngadto sa usa sa mga labing gagmay niining akong mga igsoon, gibuhat usab ninyo kini kanako,” padayon nga miimpluwensya sa akong kinabuhi. Usahay makahunahuna ko sa paghukom sa uban, apan kini mopahinumdom nako nga tanan kita mga anak sa Langitnong Amahan kinsa gusto nga kita molampus, ug akong katungdanan ang pagbayaw ug pagtabang sa uban. Magsugod kini sa panimalay diin andam ko sa pagtabang sa akong asawa ug mga anak, bisan kapoy ko ug may lain pa untang buhatunon, ug gihimo kini bisan sa akong trabaho, serbisyo, ug kadiyot nga panaghimamat. Basin pa diay ang atong pahiyom o mabinationg pulong o buhat naghatag og paglaum o tabang sa uban!
Unsaon nako pagpuyo ang akong tinuohan? 00002364
Ganahan ko sa nahatag sa ebanghelyo ngari kanako. Sa akong giingon, kini nga simbahan ug ang pagtulun-an dinhi mahinungdanon sa akong kinabuhi. Kini nga ebanghelyo nagtudlo gyud nga kita padayon nga magpalambo pinaagi sa atong paningkamot ug pagsalig sa uban ug sa Manluluwas. Gisunod nako ang akong gituohan dili lang sulod sa simbahan o sa pag-ampo o pagbasa sa kasulatan, apan panahon usab sa pagtrabaho nga anaa akong mga anak, sa pag-jogging, pagtabang sa estudyante, o kon manghugas ko sa plato -- tanan kini nakatabang nakong mapalambo ang kinaiya sama sa gugmang putli, integridad, ug pailub aron mahingpit ko sama sa akong Amahan sa Langit ug ni Jesukristo. Nagpalambo sab ko og importanting mga kalidad kon magpatabang ko sa uban o kon mangayo ko og balaang tabang aron mahulipan ang akong mga sayop. Di katuohan nga ang pagpangayo og tabang importante nga bahin sa pagkahingpit, apan akong nakita nga ang pagpangayo og tabang sa Langitnong Amahan ug pagdawat niini pinaagi sa pagserbisyo sa uban mipalambo sa akong kamapaubsanon ug pagtuo, ug naghimo namong tanan ug sa kalibutan nga mas maayong dapit.


text:
Hi Ako si David. 我名叫煒秋.
Mahitungod Nako
Amahan ko sa lima sa usa ka malipayon nga pamilya. Akong gihigugma ang akong pamilya. Ang akong trabaho usa ka medikal nga doktor nga gihatagan sa medical board og sertipiko sa tulo ka mga specialty. Nagtrabaho ko kaniadto isip clinical professor sa University of California, San Diego, ug karon isip usa ka clinical professor sa University of Hong Kong.
Ngano nga Ako usa ka Mormon?
Wala ko motuo kaniadto. Apan maayo na lang, duna koy tumong sa pagbuhat sa eksperimento sumala sa gisaad sa Basahon ni Mormon, Moroni 10:3–5. 1974 kadto sa dihang nagtuon ko sa Basahon ni Mormon ug nangutana sa Dios kon ang mensahe nga anaa niini bahin sa pagtulun-an ni Jesukristo tinuod ba o dili. Ug gitubag sa Dios ang akong pag-ampo ug pinaagi sa Espiritu Santo nasayud ko nga ang Basahon ni Mormon ug ang ebanghelyo ni Jesukristo tinuod. Busa nakahukom ko nga magpabunyag ngadto sa Iyang gipahiuli nga tinuod nga Simbahan dinhi sa yuta niining higayona.
Personal nga mga Istorya
Unsa nga mga panalangin ang miabut pinaagi sa imong hugot nga pagtuo kang Jesukristo?
Kalinaw ug kakalma. Nasaksihan nako ang daghang mga milagro sa Dios sa pag-ayo sa mga kinabuhi.
Unsa nga mga pagtulun-an sa Manluluwas ang nakaimpluwensya sa imong kinabuhi?
Si Jesus mitudlo, “Pangayo, ug kamo pagahatagan; pangita, ug kamo makakaplag; pagtuktok, ug kamo pagaablihan” (Mateo 7:7).
Sa unsang paagi nga Ang Basahon ni Mormon nakatabang nimo sa pagsabut sa katuyoan sa kinabuhi?
Nakatabang nako ang pagbuhat sa eksperimento. Gitun-an nako kini kada gabii ug nagutana sa Dios kon tinuod ba kini. Human sa tulo ka bulan, gihatagan ako sa Dios og espesyal nga kasinatian aron ako masayud nga kini tinuod. Apan gahi gihapon ako og ulo ug “scientific” sa pagdawat sa Dios Dayon paglabay sa usa ka bulan o sobra pa, ang Dios nakahukom sa pagtabang nako nga magpaubos sa dihang ang akong kinamanghuran nga igsoong babaye kalit nga nabuta ug gisuspetsahan nga tumor sa utok. Human ang akong laing igsoong babaye, kinsa nakaila na ni Kristo, ug ako nagpuasa ug nag-ampo suold sa 48 ka oras, ang akong kinamanghuran nga igsoong babaye hingpit nga naayo. Ang iyang doktor wala gayud makahibalo unsay hinungdan. Mao nga nakahukom ko sa pagpasalamat sa Dios ug magpaubos sa pagduol ngadto ni Kristo.
Unsaon nako pagpuyo ang akong tinuohan?
Naningkamot ko sa pagsunod sa pagtulun-an ug buhat ni Jesus sa Iyang panahon, nag-ayo sa sakit ug emosyon.


text:
Hi Ako si Nnamdi
Mahitungod Nako
Natawo ko sa Eastern Nigeria, apan nagpuyo ko karon sa Georgia, USA. Full-time ko nga eskultor, ug ang akong hilig mao ang pagkulit og halandumong mga butang nga naghulagway sa kahalangdon sa tawhanong espiritu. Minyo ko og may tulo ka anak. Nalipay kaayo ko pinaagi sa yanong mga butang sa kinabuhi, sama sa musika, kinaiyahan, mga higala, art, ug pagkakigbahin niana nga kalipay sa uban.
Ngano nga Ako usa ka Mormon?
Sunod-sunod kini nga milagrusong mga panghitabo diin akong nasayran ang Simbahan ni Jesukristo sa mga Santos sa Ulahing mga Adlaw. Didto sa akong nasud, sa Nigeria, kadaghan kong may kinasingkasing nga nag-ampo sa Dios aron matuman ang akong pangandoy sa pag-adto sa Estados Unidos. Subo lang, walay ikagasto ang akong ginikanan, ug namatay ang akong papa sa 12-anyos ko, ang ako na lang maestra nga inahan ang nag-atiman nako ug sa akong duha ka igsoon. Dugang pa, tanan nga akong nailhan may sama niana nga pangandoy, naglisud gyud sa pagkuha og visa. Kanunay ming moingon “mas sayon sa usa ka kamel ang pagsulod sa lungag sa dagom kay sa pagkuha og visa aron makaadto sa Amerika.” Mitubo ko sa gitas-on nga 6’9”, ug tungod sa akong gitas-on, gipadula ko og basketball. Bisan og gipakaubos ko sa uban kay ulahi na kong nagsugod sa edad nga 17, nagpadayon ko nga masaligonkay nakita nako ang basketball mao ang paagi nga makaadto sa Amerika. Tungod niini nga mga babag, nakaamgo ko nga nagkinahanglan og milagro aron makab-ot ang akong mga ambisyon. Naghunahuna ko og milagro kay si mama mitudlo namo sa pag-ampo, ug sa gamay nakong paningkamot sa pag-ampo nakadawat ko og pagpamatuod nga ang Dios motubag sa mga pag-ampo. Sa pagkahibalo niini ug nakaamgo nga di ko kasalig sa bisan unsang kalibutanong kapanguhaan, sa Dios lang ko misalig. Sa sinugdanan, ang akong mga pag-ampo ug paningkamot, ingon og walay resulta. Apan, akong nahunahunaan nga aron masiguro ang tabang sa Dios, kinahanglang ipahiangay nako ang akong hunahuna sa mga katuyoan sa Dios. Akong gibati nga ang paagi sa paghimo niini mao ang tinuorayng tinguha ug pag-ampo aron magiyahan sa dapit diin dili lang ko makadula og basketball apan makat-on ug motubo ang akong kahibalo bahin Kaniya. Nalipay kaayo ko niini, ug mituo nga kining tinuoray nga tinguha alang sa espirituhanong kalamboan makalipay sab sa Dios, ang akong pagtuo nga Siya motubag sa akong mga pag-ampo mas milig-on. Wala madugay, wala damha, nakadawat ko og sulat gikan sa Brigham Young University sa Hawaii BYU nagpahayag sa ilang interes sa pagrekrut nako sa pagdula og basketball, ug mibati nga direkta kining tubag sa akong mga pag-ampo. Wala madugay, mga usa ka tuig sa akong pag-abut sa Hawaii, akong nahibaloan nga usa diay nako ka higala ang mikontak sa coach sa BYU alang kanako. Sa katapusan, akong nadawat ang mga porma gikan sa BYU aron makakuha og visa gikan sa American Embassy. Ang mga porma, hinoon, naabut apan expire na, apan aron mapakita ang akong pagtuo, akong gibati nga kinahanglan kong mangandam ingon og sigurado ko nga makakuha og visa. Gisugdan nako ang pagpangandam, lakip ang pagpalit og tiket sa eroplano para Hawaii. Dayon, miadto ko sa embassy dala ang expire nga mga dokumento. Sa akong kasagmuyo, gibalibaran ko, ug ang akong passport sab gi-istampahan og petsa. Kining pinetsahan nga istampa nagdumili ni bisan kinsa nga mobalik sa embassy sulod sa unom ka bulan human gibalibaran. Sa gihapon may talagsaon kong gibati sa akong pagbiya sa embassy nagtuo nga mahugno, apan wala. Ang akong pagsalig tungod sa akong pag-ampo nakapalibug sa akong mga higala kinsa nagtuo nga nayabag nako nga nagtuo gihapon ko nga makakuha ko og visa gamit ang gi-istampahan nga passport ug mi-expire nga dokumento. Human sa pipila ka adlaw, mihukom kong moadto sa bugtong lain nga U.S. Embassy nga may gilay-ong mga 400 ka milyas gikan sa akong balay. Nadasig sa istorya bahin ni Lot sa Daang Tugon giunsa sa Dios pagbuta ang mga tawo sa Sodom ug Gomorrah, nag-ampo ko nga ang mga opisyal sa layo na nga embassy dili makakita sa gi-istampa sa akong passport, o makabantay sa mi-expire na nga mga petsa sa akong mga dokumento. Sa paghinumdom, ang misunod nga pipila ka adlaw hilabihan kalisud, apan sa katapusan akong nahibaloan nga lisud diay kaayo ang dalan padulong sa katumanan sa atong mga gitinguha. Gitubag ang akong mga pag-ampo nianang adlawa Enero 17, 1989, ug milagruso ang akong pagkadawat sa visa nga makabiyahe sa Amerika. Sukad niadto ang kamakahuluganon sa gibuhat sa Dios ngari nako padayon sa paglambo, ug sa matag higayon nga mohuyang ang akong pagtuo, akong hinumduman kadtong kasinatian aron makakuha og kusog ug kasiguroan nga dunay Dios kinsa motubag sa kinasingkasing nga pag-ampo. Tungod niining panghitabo, ug inubanan sa masanagon nga mga ehemplo sa bag-o nakong nasuod nga mga higala sa unang mga bulan sa Hawaii, kinsa mga miyembro sa simbahan, mas sayon para nako ang tinuorayng pagdawat sa hagit sa mga misyonaryo sa Simbahan nga tun-an ang Basahon ni Mormon, ug mangutana sa Dios kon 00001AE1 ang mensahe gikan ba Kaniya o dili. Akong gibuhat, ug gitubag ko ug midesisyon nga magpasakop sa Simbahan ni Jesukristo sa mga Santos sa Ulahing mga Adlaw. Sa laing bahin, dili unta ko makapalit og tiket sa eroplano padulong Hawaii kong di pa sa kugihan nakong manghod, si Onyebuchi. Subo lang, namatay siya mga 11 ka bulan sa didto na ko sa Hawaii, ug lisud kaayong dawaton ang iyang kamatayon, apan nahibalo ang Dios sa tanan ug mitugot nga manghitabo ang mga butang alang sa espesyal Niya nga tuyo.
Unsaon nako pagpuyo ang akong tinuohan?
Daghan ko og oportunidad nga makaserbisyo sa simbahan. Bisan og pakyas ko sa daghang higayon, kanunay kong naningkamot tungod sa lig-on nakong kombiksyon nga dili tawo ang akong giserbisyuhan, apan ang Dios Mismo. Ang espirituhanon nakong pilosopiya mao nga ang akong pagtuo kinahanglang ipakita ug ihatag sa tanan nakong binuhatan, ilabi na sa akong relasyon sa uban. Nahibalo sab ko nga usa sa pinakaimportanting paagi nga magpakabuhi ko sa akong pagtuo mao ang akong gipangbuhat. Napanalanginan og ko talento sa art, ug tinuorayng mituo nga pinaagi niini nga talento ang espirituhanon nakong mga kombiksyon mapahayag usab.


text:
Hi Ako si Mike Turvey
Mahitungod Nako
Ang talagsaon nakong Mama ug Papa 62 ka tuig nang minyo hangtud sa pagkamatay ni Mama. Duna koy tulo ka talagsaong igsoong babaye uban sa mga pag-umangkon, ug naminyo ko kang Sarah sulod na sa 21 ka tuig ug Papa ko nila ni Dave, Zach, Warren, Jazzy ug Ben. Usa ko ka tinuoray nga ‘Moonraker’ nga taga-Wiltshire ug sa bata pa ko tigkatkat og mga kahoy, ug nahimo ako nga usa ka bugoy! Tighatod pud ko og newspaper. Nag-eskwela ko sa eskwelahan sa balangay, dayon sa Secondary Modern Boys’ School sa 5 ka tuig diin midula ko sa among football team sa eskwelahan, ug ako 800 metre nga tsampyon sa season ug midula og rugby. Wala na ko moeskwela sa edad nga 16 ug misulod sa Mechanical Engineering Apprenticeship, nga dili gyud moy akong ganahan apan mipadayon ko ug ‘gitrabahoan’. Isip dala sa pagkatawo/natural nga philosopher, may kasagmuyo ko sa trabaho, politika, relihiyon, ug sa kinabuhi ug tinuorayng namalandong sa katuyoan sa kinabuhi. Duha ko ka tuig ko nga namukong libut sa USA, North Africa, Middle East, Europe ug Asia Minor, matulog nga langit ra ang atop, nangita og tubag ug kahupayan sa gubot nakong kalag, nangita og kaswal nga trabaho nga isuporta sa kaugalingon. Sa tinuod akong nakaplagan si Jesukristo didto sa Israel ug nagsugod sa pagpangita sa Iyang Simbahan Unya nahimamat nako ang duha ka batan-ong Misyonaryo sa akong dapit kinsa mitudlo kanako sa mga Baruganan sa Ebanghelyo. Nahibalo ko nga tinuod kini. Nakatabang ko og himo sa among Carpet Cleaning/Flood Restoring,Pest Controlling, nga Kompanya uban ni Sarah, matahum nakong asawa. Gimahal gayud nako ang akong Manluluwas, asawa, mga anak ug pamilya.
Ngano nga Ako usa ka Mormon?
Samtang bulahan nga nagtubo sa usa ka pamilya nga may buotan ug mapinanggaong mga ginikanan akong nakita nga lisud ang mga butang tungod sa kamatuoran nga nag-antus ko sa nailhan karon nga Attention Deficit Disorder hinungdan nga para nako mihagit ko sa tanan ug nawala sa dalan ug nagkaproblema og gamay. Aron malayo sa kapuol ug kapakyas napugos kong mobiyahe aron busgon ang gutom nakong kalag ug ang naglibog nga hunahuna. Gisulatan nako ang bongbong sa pabrika og itom nga grasa ‘MOBIYA KO DINHI’ sa wa pa ko molakaw, nangita og BAG-ONG KALIBUTAN! (sama sa ‘Antz’!) Sa katapusan sa akong hunahuna GAWASNON na ko. Samtang nakakaplag ko’g daghang higala sa akong paglakbay ug siyempre daghang makalingaw, positibo ug negatibong mga kasinatian gigutom gihapon ang akong kalag. Nagpasalamat ko nga sa mga tuig nga milabay ang pinangga nakong Mama naghangad matag gabii nangamuyo sa Langitnong Amahan aron matudloan ko, mobantay ug motabang ug mogiya kanako. Akong nahinumduman ang mga maayong butang nga gitudlo ni Papa kanako. (tan-awa sa ‘Enos’ sa Basahon ni Mormon) Ang akong pagpangita sa Kamatuoran NAGPADAYON. Sa trabaho sa Israel nakabaton ko og Biblia nag-ampo sa Dios nga tabangan ko sa akong pagpangita og kalinaw ug kahupayan gikan sa pag-antus ug kon, dunay Kamatuoran, palihug tabangi kong makaplagan kini, kana, kon Siya anaa gayud o nagpangga. Mopamatuod ko, nga sa usa ka segundo akong gibati nga ang matag pulong niana nga basahon midulot sa tanang bahin sa akong lawas. Sa unsang paagi? Ug unsay nahitabo? Wala madugay nahibaloan nako ang Espiritu Santo ang naghimo! Gihatagan ko og espirituhanong pagsaksi kang Jesukristo. Nalipay kaayo ko, napaubos, pero naglibug. Karon unsaon man? Oras na sa paglihok… namukong sa pagpauli! Nakabalik ko sa akong trabaho sa una nga ang ‘MOBIYA KO DINHI’ naa gihapon sa bongbong! Human sa sinserong pag-ampo sa kapasayloan ug giya, nianang adlawa usa ka miyembro sa Simbahan nagsugod sa trabaho ug mipaila kanako sa mga Misyonaryo. Ang sama nga Espiritu Santo mipamatuod kanako nga si Joseph Smith Propeta sa Dios! Salamat sa tanan Ginoo. Wala Palabya ang Adlaw!
Unsaon nako pagpuyo ang akong tinuohan?
Wala madugay sa akong pagpasakop sa Simbahan ni Jesukristo sa mga Santos sa Ulahing mga Adlaw gi-orden k 0000123C o nga Priest nga naghatag nako og awtoridad nga makaapil sa piho nga sagradong mga ordinansa sama sa pagpanalangin sa sinemana nga Sakrament nga nagsimbolo sa Katapusang Panihapon ni Jesukristo sa wala pa ang Iyang pag-antus ug pagkalansang ug ingon man usab sa awtoridad sa Pagbunyag og bag-ong mga miyembro. Kanunay ko kining gitagad nga usa ka talagsaon ug makadasig nga pribilehiyo. Bisan wala ko katambong/makaeskwela og Unibersidad o may Degree sa Relihiyon o dili eksperto nga Eskolar sa Biblia, akong nahibaloan nga dunay kahulugan ug tuyo ang akong kinabuhi gani sa kamatuoran nga, si Apostol Pedro usa ka mangingisda dihang miingon si Jesus, ‘dali sumunod kamo kanako’. Nagserbisyo kami og mga Calling sa Simbahan pinaagi sa Balaang Inspirasyon. Ang mga calling naghatag namo og oportunidad nga molambo ug makakat-on ug sa paghigugma sa mga tawo nga nagserbisyo. Kay walay sinuwelduhan nga tig-alagad ang Simbahan kasagaran nagkinahanglan og makiangayong pagsakripisyo kay busy kaayo ang kinabuhi apan kon akong unahon ang Dios maingon og mas modaghan ko’g panahon para sa ubang butang ug ang mga panalangin mas labaw pa kay sa bisan unsa nga mapalit sa kwarta, kana sa akong panglantaw. Lider ko sa kabatan-onan sa lokal namong unit ug nagtudlo ug nagtabang sa mga batan-ong nag-edad og 12 ug 18 nga makapalambo og moral nga kinaiya ug pagtuo sa Dios ug pagkat-on sa paghigugma ug pagserbisyo sa uban. Gitabangan ug gisuportahan gyud ko sa akong assistant nga si Ieuan kinsa nakamisyon sa Japan ug didto siya dihang gilinog kini ug nakatabang didto. Maayo/Buotan siya nga bata ug nagtudlo sa kinamanghuran nakong anak si Ben, sa pinulongan ug kultura sa Hapon nga ganahan niya kaayo sama sa iyang pagkaganahan sa Manga!. Makalingaw kaayo ang among Bishop. Nagpalit siya og karaang 175 cc nga tricycle nga among giayo. Sige mi magdula og football, magkamping, mokatkat og kabatoan, mag-canoeing, mag-shooting targets, mag-pizza, mga kahanas sa paglahutay ug maghardin alang sa mga tigulang. Nalingaw mi niini! Kada bulan gi-assign sab kong mobisita sa laing 3 ka pamilya nga mohatag og mensahe kabahin sa gugma ug suporta ug pagtabang kon gikinahanglan. Nagtrabaho sab ko og daghang proyekto nga Hinabang sulod na sa katuigan. Nalingaw kaayo niini!


text:
Hi Ako si Jenna
Mahitungod Nako
Usa ko ka komedyante! Ganahan kong mopakatawa ug walay laing mahunahunaang buhaton. Gikan ko sa dakong pamilya kinsa, mas makalingaw kay nako. Mao nga sila ang akong inspirasyon sa pagkakomedyante. Sa milabayng 7 ka tuig, nahimo kong iyaan sa 7 ka pag-umangkon nga babaye ug 4 ka lalaki ug pinangga gayud sila. Gawas sa komedya, mogahin kog mga panahon sa mga higala ug pamilya, maghimo og blog ug mag-update sa akong twitter account. Ganahan sab kong maghimo og pan (ug mokaon) og cookies.
Ngano nga Ako usa ka Mormon?
Ngano nga Ako usa ka Mormon? Kay Ang Simbahan ni Jesukristo sa mga Santos sa Ulahing mga Adlaw nagdala og kalinaw ug kalipay sa akong kinabuhi kay sa ubang butang. Mormon ko kay nahibalo kong ang Basahon ni Mormon tinuod ug nagpamatuod sa akong Manluluwas nga si Jesukristo. Mormon ko kay nahigugma ko sa Dios. Nabunyagan ko sa 8 anyos apan nasulayan ang akong pagtuo sa dihang nag-college ko sa NYU. Kon mopasabut ko sa akong gituohan ngadto sa kapareho nakong freshman, akong nahibalon nga naa koy tinguhang mahibalo nga tinuod ang akong gitudlo. Mao nga nag-ampo ko sa Langitnong Amahan, misimba, gitun-an ang Basahon ni Mormon ug Biblia ug nahibalo kong gipaminaw ko sa Ginoo, gipanalanginan ko og kahibalo ug pagbati nga Ang Simbahan ni Jesukristo sa mga Santos sa Ulahing mga Adlaw tinuod nga simbahan. Mihukom dayon ko nga mosunod sa Iyang mga sugo ug dili mahadlok nga mopakigbahin sa ebanghelyo ngadto sa uban. Ang pagka-Mormon nagtudlo kanako kinsa ko, nga anak ko sa Dios, ug mapasalamaton kaayo niana.
Unsaon nako pagpuyo ang akong tinuohan?
Ganahan kong mosimba matag Dominggo. Nindot gayud nga mabag-o sa espirituhanon human sa taas nga semana ug pakig-istorya sa mga higala. May oportunidad ko nga magtudlo sa mga babaye sa simbahan kausa sa usa ka bulan sa lainlaing hilisgutan. Nindot nga ang akong mga ideya ikabahin ngadto nila ug makadungog sab sa ilaha samtang maghisgot mi sa lainlaing baruganan sa among tinuohan. Isip komedyante, gusto kong mosulat og limpyong komedya nga mopakita kinsa ko, mao nga maghimo ko og mga komedya nga komportable kong mogamit sa entablado. Usahay sungugon ko nila apan sa katapusan, nagtuo ko nga kadaghanan sa komedyanting nakaila nga Mormon ko mitahud sa limpyo nakong komedya.


text:
Hi Ako si Patrick Merl
Mahitungod Nako
Nagpuyo ko sa Germany uban sa akong pamilya ug nagtrabaho isip usa ka doktor. Akong gipili nga mahimong usa ka doktor kay malipay kong motabang sa mga tawo. Malingaw ko sa ilang mga sugilanon ug sa ilang kinabuhi. Gikan ko sa usa ka pamilya nga mihatag og dakong bili sa sosyal nga pagpanginlabut. Mituo ko nga usa sa akong mga talento mao ang gasa sa pagbaton og panabut sa mga kahimtang ug panginahanglan sa akong isigkatawo. Ang akong trabaho isip usa ka doktor nakatabang nako nga mapalambo ang kalidad sa kinabuhi sa nag-antus nga mga tawo. Pamilyado ko. Ang pamilya diin ko gikan ug ang pamilya sa akong asawa ug sa akong duha ka anak importante kaayo kanako. Akong gibati nga ang pamilya kanunay nga maoy tinubdan sa kusog. Ang dakong bahin sa akong pagka-ako ug kusog naggikan sa akong pamilya. Butang kini nga gusto nakong ipasunod sa akong mga gimahal sa hilabihan. Ang mga sports sa paglahutay usa sa akong kalingawan ug usa ka importanting paagi aron mabalanse ang mga kakapoy sa kinabuhi. Akong nakita ang kalinaw diha sa pag-ehersisyo ug nakakita og oportunidad nga malipay sa kinaiyahan, aron malantaw ang umaabut ug mokonsiderar sa importanting mga butang. Sa pisikal nga paningkamot akong nakita ang mga butang gikan sa laing panglantaw ug sagad makakita og mga sulbad kon mangita ko og mga tubag.
Ngano nga Ako usa ka Mormon?
Natawo ko gikan sa pamilya diin ang maayong pamatasan kanunayng gihatagan og importansya. Ang akong mama naggikan sa usa ka Mormon nga pamilya. Ang akong papa nakabig gikan sa Judaism sa unom pa ang akong edad. Bisan sa wala pa kadto ang akong mama midala na nako sa mga miting sa Simbahan, klaro nga nagtubo ko dinhi niini nga tinuohan. Sa edad nga walo, gibunyagan ko, nga mao ang praktis sa Simbahan. Padayon nakong gipalambo ang mga mithi ug baruganan nga gitudlo sa Simbahan isip akong mga sumbanan kon maghimo kog importanting mga desisyon. Nagpakabuhi ko subay niini nga mga mithi. Sugod niadto hangtud karon naghatag kini og daghang bililhong kasinatian kanako, daghang hagit, apan sa talagsaong mga butang usab. Sa nagkadako ko ug nagkahingkod, ang akong hagit mao ang pagtino sa akong tinuohan sa mga kahimtang nga modeterminar sa akong kinabuhi. Usa sa pinaka-importanting butang sa akong tinuohan mao nga ang usa ka aktibo ug personal nga relasyon sa Dios kinahanglang himoon nga sentro kanunay sa espritwalidad sa usa ka tawo. Nagtinguha ko matag adlaw sa pagpakabuhi nga subay sa akong mga gituohan. Kini nga mga gituohan makita pinaagi sa inadlaw nakong mga binuhatan. Usa ko ka Mormon tungod kay kanunay nakong makita sa unsang paagi ang akong pagtuo mitabang sa akong kinabuhi ug tungod kay akong nakita nga ang Ginoo usa ka bahin sa akong kinabuhi.
Unsaon nako pagpuyo ang akong tinuohan?
Usa ka importanting baruganan nga nagmatuod sa pagkatinuod sa akong tinuohan mao ang panultihon nga “Maila ninyo sila pinaagi sa ilang mga bunga.” Kon molampus ko sa pagsunod kang Kristo pinaagi sa pag-atiman sa akong silingan ug sa iyang panginahanglan, niana nagsunod ko sa akong tinuohan. Ang mga bunga nga akong gihimo naggikan sa akong kinaiya sa kinabuhi ug giunsa ko kini sa paggamit. Sa uban pang mga butang, naglakip kini sa gugmang putli, pagkapositibo, pag-inunungay sa pamilya, sosyal nga pagpangilabut, ug matinahurong pagtagad sa mga nilalang sa Dios, ilabi na sa mga butang nga akong nailhan nga mga gasa sa Dios sa akong kinabuhi sama sa kamatinuoron, kamapainubsanon, ug pagtuo. Aron makab-ot kini ug ang ubang mga sumbanan, misalig ko sa daghang kapanguhaan nga akong magamit isip matinud-anon nga Mormon. Naglakip kini sa pag-ampo, pagtuon sa kasulatan, mga intruksyon gikan sa dinasig, buhi nga mga awtoridad sa Simbahan, ug sa kaugalingon nakong pagpangilabut sa Simbahan.


text:
Hi Ako si Larry Gelwix
Mahitungod Nako
Edukasyon: gradwado sa Del Valle HS sa Walnut Creek, CA. Gradwado sa BYU (Provo) sa BA ug MA sa Organizational Communications. Mission: Central States Mission Pagpanerbisyo sa Simbahan: Bishop, High Council, Presidente sa Young Men , kapangulohan sa Elders Quorum , magtutudlo sa Sunday School, YSA Advisor Propesyunal: kanhi airline CEO; tag-iya og travel agency; tig-abi-abi sa on-air syndicated radio talk show; TV series feature Pamilya: minyo og dunay lima ka dagko nang mga anak (duha ka lalaki, tulo ka babaye) ug tulo ka apo. Ang kinamagulangang anak miserbisyo og misyon sa France. Ang kinamanghuran kasamtangang nagmisyon sa Canada. Paboritong mga Sports: Rugby ug football. Paboritong team sa rugby: Highland Rugby ug New Zealand All-Blacks. Paboritong team sa football: San Francisco 49ers, Baltimore Ravens, ug Philadelphia Eagles. Paboritong salida: “Forever Strong”
Ngano nga Ako usa ka Mormon?
Ang ebanghelyo ni Jesukristo naghatag og pundasyon alang sa malipayong pamilya ug malampusnong kinabuhi. Isip coach sa rugby ug football sulod sa 36 ka tuig, akong nakita ang ebanghelyo isip perpekto nga “game plan.” Ang simbahan nakatabang sa personal nakong kinabuhi, pamilya, kaminyoon, ug propesyunal nga panarbaho. Ang Simbahan ni Jesukristo sa mga Santos sa Ulahing mga Adlaw maoy sentro sa akong kinabuhi ug nakatabang nakong mabuntog ang mga hagit. Ang ebanghelyo ni Jesukristo nagdasig nako nga mahimong mas maayo nga bana, amahan, ug higala; sa paghimo sa akong pinakamaayo, ug mahimong pinakamaayo.
Unsaon nako pagpuyo ang akong tinuohan?
Gisunod nako ang akong tinuohan pinaagi sa pagtuman sa mga sugo sa Dios ug sa pagtan-aw sa panginahanglan sa akong pamilya, silingan, ug kabus. Kon gusto nakong ipakita ang akong gugma sa Langitnong Amahan buhaton ko kini pinaagi sa paghigugma ug pagserbisyo sa Iyang mga anak. Dili lang sa adlawng Dominggo. 24-7 kini.


text:
Hi Ako si Brandon
Mahitungod Nako
Si Brandon Flowers mao ang kasagarang mang-aawit sa rock band nga The Killers. Sa 2010 nagpagula usab siya og solo album nga giulohan og Flamingo. Sa hinapos sa 2001, mitubag si Brandon Flowers sa usa ka pahibalo nga gibutang ni Dave Keuning sa usa ka lokal nga pamantalaan, ug ilang giporma ang The Killers. Sukad niana, si Brandon nakapasundayag uban ni Bruce Springsteen, U2, Coldplay, PetShop Boys, Lady Gaga, Fran Healy (sa Travis), Andy Summers (sa The Police), New Order, Bright Eyes, ug uban pa. Si Sir Elton John nakalista ni Flowers isip usa sa iyang top-five nga mga bayani. Ang solo album ni Brandon, ang Flamingo, natala sa UK sa Septiyembre 12, 2012, nga numero uno. Kini ang ikaupat nga nagsunod-sunod nga album nga miabut og numero uno sa mga listahan sa UK, lakip ang trabaho sa The Killers. Sa pagkakaron si Brandon nagtrabaho uban sa The Killers sa ilang bag-ong album nga ipagula sa sayo sa 2012. Natawo si Brandon niadtong Hunyo 21, 1981, sa Henderson, Nevada, ang kinamanghuran sa unom ka mga bata. Mibalhin si Brandon ngadto sa Utah sa dihang otso anyos siya, wala madugay mibalik sa Las Vegas, diin nagpuyo siya karon. Niadtong Agosto 2, 2005, giminyoan ni Brandon ang iyang dugay na kaayong hinigugmang babaye, si Tana Mundkowsky. May tulo silang anak nga mga lalaki. Sila Ammon, Gunnar, ug Henry.


text:
Hi Ako si Laly
Mahitungod Nako
Ganahan ko nga magkulit, mag-paint, mang-adorno ug mogamit sa akong imahinasyon sa paghimo og lahing mga butang. Sukad sa gamay pa ko, nakaila na ko og tawo nga nagtrabaho sa pagpamaligya tungod niana nakahuman ko og kurso nga marketing, butang nga ganahan kaayo nako. Ganahan kong makig-uban sa akong pamilya, motabang ug motudlo og mga tawo. Nagtuo ko nga ang pamilya maanindot nga oportunidad sa kinabuhi ug ang pagkaminyo usa ka lahi nga kasinatian. Ang akong bana ug ako suod kaayo ug ang daghang proyekto nga among nahimo sa among kaminyoon gihimo sa pagtambayayong. Ang among panahon sa paglingaw-lingaw mao ang pagpangguba ug padayon nga pag-ayo niini. Kanunay namo kining gihimo sa among panimalay ug sa gamay kaayong kwarta nakahimo mi og nindot nga mga butang. Niadtong 2009 miadto ko sa estado sa Arizona, USA, sa pagserbisyo og misyon sa simbahan sulod sa 18 ka bulan ug gitudlo sa mga tawo ang mga butang nga akong nahibaloan ug ang kalipay nga gihatag sa Dios sa akong kinabuhi.
Ngano nga Ako usa ka Mormon?
Ang pagkahibalo diin ko nagpuyo sa wa pa ko matawo, unsay katuyoan niining kinabuhia ug asa ko padulong human ko mamatay, sa kasiguroan nga dunay Dios nga nahigugma nako ug nga ako Iyang anak, nagdasig nako sa pagsunod sa pagtulun-an ni Jesukristo. Ang kamatuoran nga makamata ko kada adlaw ug makita niining kinabuhia nga usa ka panahon sa pagsulay ug dunay katuyoan ang pagpakabuhi, nakalipay nako. Ang kahibalo nga ang pamilya magmahangturon, kon maningkamot ko niini, naghatag nako og kahupayan ug nagtabang nga nalahi ang akong pagpakabuhi. Usa ko ka Mormon tungod kay kini naghimo nakong malipayon.
Unsaon nako pagpuyo ang akong tinuohan?
Sa simbahan duna mi organisasyon sa young women, 12 ngadto sa 18 ang edad. May pribilehiyo ko nga makaserbisyo og dugay niini nga grupo sa batan-ong mga babaye ug pagtabang nilang makasabut sa ilang potensyal isip mga anak sa Dios. Kini nga organisasyon dunay manwal nga gitawag og Ang Akong Personal nga Kauswagan, diin ang matag batan-ong babaye mokab-ot sa ilang mga tumong aron sila mas maduol sa Dios. May oportunidad ko nga mohimo niini nga programa ug sa pagkakaron nag-awhag sa batan-ong mga babaye sa paghimo sa ingon. Niadtong 2009, may oportunidad ko nga magserbisyo og usa ka misyon isip full-time nga misyonaryo sa Simbahan ug pagtudlo sa mga tawo nga ang Dios, tungod sa Iyang gugma kanato, mipahiuli sa kamatuoran nga nawala siglo; mga kamatuoran nga nagtudlo sa tinuod kinaiya sa atong Langitnong Amahan.


text:
Hi Ako si Shawni
Mahitungod Nako
Ako usa ka asawa ug inahan sa lima ka anak—usa ka lalaki gisundan og upat ka babaye. Ako naglantaw nga mahimong inahan sa akong tibuok nga kinabuhi, ug ania ako, taliwala niining mga butanga. Naningkamut ako nga magplano gayud mahitungod sa unsaon nako pagka-inahan, ug lig-on akong dumadapig sa pagpuyo sa kalipay sa panaw sa pagka-inahan. Gusto akong mosulat mahitungod sa akong mga hunahuna ug mga ideya diha sa akong blog (71toes.blogspot.com). Gusto usab ako og panglitrato, ug bisan tuod gihunong ko ang propesyonal nga panglitrato sa pipila ka tuig na nga milabay sa diha nga akong naamguhan nga kini mikuha og daghan kaayo nga panahon gikan sa akong pamilya, ako gihapong mahalon ang akong mga anak ang mahimo nakong mga modelo.
Ngano nga Ako usa ka Mormon?
Nagtubo ako sa usa ka pamilya nga lig-on sa Mormon nga relihiyon. Mapasalamaton kaayo ako nga may mga ginikanan kinsa mipadako kanako sa paghigugma sa akong Manluluwas ug naninguha sa pagbuhat sama sa Iyang buhaton. Mapasalamaton kaayo ako alang sa mga baruganan sa unsay akong gituohan. Ang akong relihiyon nakatabang kanako taliwala sa paghimo og mga desisyon ug nakatabang kanako sa pagbati nga may relasyon ako sa Dios tungod kay ako nahibalo nga Siya anaa ug Siya nag-amuma kanako isip indibidwal.
Personal nga mga Istorya
Unsa ang paglaum ug unsay inyong gilauman?
Nakakat-on ako og daghan mahitungod sa paglaum sulod sa pipila ka mga tuig sukad ang akong anak gi-diagnose nga may talagsaong sakit dala sa pagkatawo. Ang akong kasingkasing sa kanunay nalooy sa uban nga may kagul-anan ug mga problema sa panglawas sa ilang mga anak, apan wala gayud ako maghunahuna nga mahimong AKO ang magtagad niadtong mga problemaha. Sa diha nga ang among anak nga babaye gi-diagnose, usa ka tibuok bag-ong pagbati sa kahaw-ang misanap kanako. Apan sa akong paghinumdom, naamguhan ko ang kalig-on ug kasuod nga miresulta sa among pamilya tungod kay kami may paglaum alang sa umaabut. Akong naamguhan nga ang Dios misapwang kanako sa labing malisud nga mga higayon ug nga ang mga pagsulay makahimo kanato nga mas malig-on.
Unsaon nako pagpuyo ang akong tinuohan?
Nagsimba kami (tulumanon sa pagsimba) kada Dominggo isip pamilya. Nagbasa kami og dungan sa mga kasulatan kada buntag sa dili pa moeskwela. Kami may pag-ampo sa pamilya. 00002CF8 Ang tanan niining mga butanga nakatabang gayud kanamo sa pagsunod sa among relihiyon sa paagi nga kami nagtuo nga gusto sa Dios kanamo. Nagpahinumdom kini kanamo sa pagtabang sa uban ug sa paghigugma sama sa paghigugma ni Kristo . Nagtabang kini kanamo sa pagpalayo gikan sa pagkamahukmanon ug sa paghigugma lamang niadtong naglibut kanamo kon kinsa sila.


text:
Hi Ako si Max Perez
Mahitungod Nako
Minyo ko. Duna koy tulo ka anak, permaculturist, mag-uuma, imbentor ug entrepreneur ko. Igahin nako ang akong panahon sa pag-uma sa kabukiran sa Puerto Rico. Nagtudlo usab ako sa uban unsaon nga makasustenir ug makadaginot. Ganahon kong mobasa og teknikal nga mga libro, magkat-on bag-ong butang, mag-imbento ug pagdiskobre og mapuslanon nga butang nga magamit sa pagtabang sa uban. Daghang panahon akong igahon sa akong pamilya, mga estudyante ug sa komunidad.
Ngano nga Ako usa ka Mormon?
Mormon ko tungod kay kini ra nga simbahan ang nakatubag sa akong tanang pangutana ug tungod kay kini ang tinuod nga ebanghelyo.
Unsaon nako pagpuyo ang akong tinuohan?
Nagsunod ko sa pagtuo sa pagserbisyo sa uban tungod kay nasayud ko nga ang Dios buhi. Gimahal ko Niya ug gipili ko Niya nga motrabaho sa Iyang buhat niining katapusang dispensasyon.


text:
Hi Ako si Daisy
Mahitungod Nako
Pagkaparehas. Maglimpyo sa Lababo. Magpakitoy sa akong kumagko. Magpatong-patong og kahon. Motutok sa nindot nga mga bongbong. Magluto og homemade cupcakes. Magsagol og prutas gamit ang Vita-Mix. Mamalit sa Costco. Mahalon nga mga fitness class. Mag-hike. Facials. Pirouettes. Leaps. Ballroom Dancing. Sequins. Glitter. Taas og tikud nga sandal. Maayong mga libro. Indie Rock. Maanindot nga Panag-uban. Pamilya.Mga Higala.Kahangturan. Libro sa mga Risepe. Maayong pagkaon. Panghimo og Ice cream. Ice cream. Cotton Candy. Kaminyoon.Mga pag-umangkon. Katawa. Mga Handumanan. Pagpanglitrato. Infomercials. Pag-blog. Pag-istorya. Mugbo nga Sentence.
Ngano nga Ako usa ka Mormon?
Nag-ampo ko sa Dios aron matabangan kong mahibalo kon ang ebanghelyo, mao ang hingpit nga napahiuling ebanghelyo ni Jesukristo, tinuod. Dihang nahibalo kong tinuod ni, wala koy laing kapilian apan ang pagdawat ug pinaagi niini dunay dako ug sagad lisud nga kausaban … karon, kanunay napanalanginan ko sa akong kamatinud-anon ug ang akong pagpamatuod milambo sukad niana.
Personal nga mga Istorya
Unsa ang imong gibuhat sa pagtabang og lig-on sa imong pamilya ug paghimo niini nga malampuson?
Ako ug akong bana mag-ampo matag buntag ug gabii, ug may tinagsa sab nga pag-ampo. Magtuon sab mi og dungan sa mga kasulatan ug sa tinagsa. Agi’g dugang, mogahin mi og usa ka gabii matag semana sigon sa giawhag sa Simbahan, Lunes sa gabii ug nahibalo nga usahay lisud ang adlawng Lunes, mapuslanon gyud nga ang Lunes mao sab ang among “family home evening”. Manganta mi og himno, magplano alang sa semana, dunay espirituhanong panghunahuna, ug dayon magdula. Gitinguha namo ang kalipay sa usag usa kay sa kaugalingon, magsultihanay mi ug naningkamot sa maayong pagpakabuhi, dili maghinakog, sigon sa gitudlo ni Kristo.
Makaistorya ka ba bahin sa imong bunyag?
Anindot kadto.
Unsaon nako pagpuyo ang akong tinuohan?
Miingon ang mga tawo malipayon ko karon.. kini ang kahayag ni Kristo. Mas mapailubon ko. Mas matinuoron. Mas matinud-anon. Nahibalo ko nga ang tanan nga nia nako, akong pamilya, mga higala, talento, oportunidad, tanan gikan sa Dios. Mosimba ko matag semana sa pagbag-o sa akong saad sa Dios ug paghinumdom kang Jesukristo, akong manluluwas, kon wala siya, ako walay pulos ug walay oportunidad sa paghusto sa akong nangagi o kasamtangang mga sayop. Apan labaw sa tanan, moserbisyo ko sa uban kutob sa mahimo. Dili lang ko Kristiyano kon Dominggo … Kristiyano ko matag adlaw.


text:
Hi Ako si Deon Davis
Mahitungod Nako
Natawo ko sa Mount Isa, Queensland, usa ka minahan nga lungsod sa tunga-tunga sa Australia, miyembro na ko sukad 4 anyos ko dihang nabunyagan ang akong mga ginikanan, 8 ang lalaki nakong igsoon ug duha ang babaye, nag-agwanta ko sa diskriminasyon tungod sa kolor sa akong panit ug relihiyon sa eskwelahan ug trabahoan, gi-focus nako ang sport, paglangoy, rugby union, rugby league, softball ug basketball, apan modula bisan unsa. Miserbisyo ko og mormon nga misyon sa Auckland New Zealand mission niadtong Mayo 1988-1990. 18 ka tuig na kong minyo, nga may 5 ka matahum nga anak, karon hapit na ko mahuman sa Masters in Public Health, nakatrabaho ko sa Justice system sa mga piniriso sa Aboriginal & Torres Strait Islander, Justice advisory community work, Juvenile Justice convenor, trabahante sa Child Protection, ako ang nagpalambo sa Victoria’s first Disability Aboriginal resource guide, Ambasador ko sa White Ribbon, Chairperson ko sa Regional Family Violence action group, karon nagtrabaho ko sa Aboriginal Health sa Melbourne nga nagserbisyo alang sa kahimsug sa panglawas.
Ngano nga Ako usa ka Mormon?
Ang pagkamiyembro sa Simbahan usa ka pisikal, emosyonal ug espiritwal nga panaw. Isip miyembro sukad pa sa 4 anyos magantihon kaayo, mangutana ko sa kaugalingon nganong mosimba ko, moapil og kalihokan, momata og sayo alang sa seminary sa batan-on pa. Ang kalig-on ug edukasyon naggikan sa akong pamilya aron makasubay ko sa dalan. Ang mga misyonaryo niining talagsaong Simbahan, midasig ug miimpluwensya gayud sa akong mga rason nga magpabiling aktibo sa Simbahan. makita sila isip among mga igsoon namong mga dagko, Didto sa akong pagmisyon sa New Zealand akong nakita ang panginahanglan nga makahibalo sa akong kaugalingon kon tinuod ba ang simbahan, nakaplagan nako ang tubag sa akong pag-abut sa New Zealand. Utangan ko sa tulo ka tawo nga nagmisyon sa Mount Isa, ang ilang impluwensya ug ehemplo midasig nako sa pagserbisyo og mormon nga misyon. Sa tibuok kinabuhi mapasalamaton ko sa talagsaong kaigsoonan nga midasig kanako pinaagi sa ilang mga istorya ug kasinatian sa simbahan. Alang nako ang Simbahan nakapahimo nakong mas maayo nga tawo, akong gipasidunggan ang akong relasyon sa akong asawa ug anak, ang respeto alang sa mga tawo sa akong palibut bisan unsay ilang nasyonalidad, kolor, o kakulangan. Ang katuyoan sa akong kinabuhi dili lamang alang dinhi apan sa tibuok kahangturan. Ang doktrina sa simbahan nagsimbolo sa kahapsay ug kalipay, nagtuo ko nga ang tanan kinahanglang makasabut ug magpasalamat niini nga doktrina kay naghatag ni nako og kusog sa daghang higayon sa akong kinabuhi kon mohimo ko og mga desisyon. Kalit kong namatyan og igsoon ug may talagsaong oportunidad nga ikauban siya pag-usab tungod niini nga mga pagtulun-an.
Unsaon nako pagpuyo ang akong tinuohan?
Sulod sa katuigan mibuhat ko sa akong calling sa pagpangulo, katrabaho uban sa batan-ong mga lalaki, nagsuporta sa mga pamilya, mobisita ug magtambag sa mga tawo. Sa akong pagpanginlabut sa komunidad usa ni ka ektensyon sa akong nahimo sa akong buluhaton sa simbahan, ganahan kaayo kong mosuporta sa panginahanglan sa akong mga tawo, ang mga mithi nga importante nako tungod sa mga ehemplo sa akong ginikanan mao ang mga mithi nga akong gibuhat sa komunidad. Ang Ward nga gisakopan sa akong pamilya sama sa usa ka sumpay sa kaliwatan sa akong pamilya, nagsuportahay kami panahon sa kasayon ug kalisud nga moabut sa kinabuhi. Ang akong kinabuhi nga naka-focus sa pagserbisyo usa ka butang nga nasunod nako ni Mama ug ni Papa.


text:
Hi Ako si Ken
Mahitungod Nako
Sa akong trabaho akong nalibut ang tibuok dapit sa Ireland. Mao kana ang pinakagahanan nako. Maanindot nga nasud nga dunay klima nga masinati ang “tanang upat ka season sa usa ka adlaw.” Hilig kaayo kong mokatkat og bungtod ug akong nahimamat ang akong asawa atol sa usa ka mountain leadership course. Duha na mi karon, pun-an sa tulo ka anak ug duha ka apo. Nalipay ko sa akong pagka-amahan ug sa akong pagka-apohan.
Ngano nga Ako usa ka Mormon?
Nangita ko kanunay sa kamatuoran ug sa kahulugan o katuyoan sa kinabuhi. Human sa daghang tuig sa pagsiksik, pagbasa sa Biblia, ug pagsusi bahin sa ubang simbahan ug mga relihiyon, akong nahibaloan nga walay simbahan nga nagrepresentar sa mga pagtulun-an ni Jesukristo sigon sa unsay akong nabasa sa Biblia. Mao nga nakahukom kong dili magpasakop og bisan unsang simbahan, apan tudloan ang akong mga anak sigon sa unsay akong nasabtan nga husto gikan sa Biblia. Mibati sab ako nga ang inom ug pagsigarilyo dili maayo alang nako o dili maayong ehemplo alang sa akong mga anak ug nakahukom ko nga sugod niadtong petsa 1 sa Enero 1989, dili na ko moinom o manigarilyo pag-usab. Niadtong petsa 6 sa Enero 1989, duha ka misyonaryo sa Simbahan ni Jesukristo sa mga Santos sa Ulahing mga Adlaw nanuktok sa akong pultahan. Gipasulod sila sa akong asawa aron makig-istorya kanako kay kanunay man kong dunay mga bisita gikan sa ubang simbahan. Wala pa ko sukad makadungog bahin niini nga Simbahan. Nag-istorya mi sulod sa mga usa ka oras, ug gihatagan ko nila og kopya sa Basahon ni Mormon ug mihangyo nga kini akong basahon ug mag-ampo aron masayud kon kini tinuod ba. Nangutana sila kon kanus-a sila mahimong mobalik sa pakigkita kanako, apan giingnan nako sila nga dili sila makabalik, apan kon nagkinahanglan ko nila pangitaon ra nako sila. Nanglakaw sila, ug dihang wala na sila, akong gisugdan sa pagbasa ang Basahon ni Mormon. Dihang nagbasa ko akong gibati ang kakompleto ug katagbawan, ug nahibalo ko nga ang Basahon ni Mormon pulong sa Dios ug mao kini ang kulang nga bahin sa akong gipangita. Akong nakaplagan ang tinuod nga Simbahan ni Jesukristo dinhi sa yuta. Apan gusto kong mobuhat sa gihangyo sa mga misyonaryo, mao nga miluhod ug nag-ampo ko ug nangutana sa Dios sa pangalan sa Iyang Anak kon ang Basahon ni Mormon tinuod ba, ug akong nadawat ang puno sa gahum nga saksi nga pulong kini sa Dios. Nag-ampo ko nga ang mga misyonaryo mobalik, ug mibalik sila pagkasunod adlaw. Nabunyagan ko niadtong petsa 26 sa Enero 1989, ug mao kadto ang pinakamaayong desisyon nga akong nahimo sa akong kinabuhi.
Unsaon nako pagpuyo ang akong tinuohan?
Ang akong hugot nga pagtuo kang Jesukristo importante kaayo kanako. Motabang ko sa mga service project sa Simbahan ug sa komunidad. Pinaagi niini akong nahibaloan nga ang gipangtudlo ni Jesus tinuod. Dunay talagsaong kalipay nga makita pinaagi sa pagtabang sa ubang nanginahanglan, ug usab akong nakita nga ang pagtabang sa uban naghimo nakong maka-focus sa mga butang nga importante kaayo sa kinabuhi. Nakat-unan sab nako kini nga leksyon pinaagi sa ehemplo gikan sa akong mga iyaan kinsa maoy nag-atiman sa akong pamilya dihang namatay ang akong mga ginikanan. Unom kami ka igsoon nga nanag-edad og 2 ngadto sa 16, ug gisakripisyo sa akong mga iyaan ang ilang kinabuhi sa pag-atiman kanamo ug pagpundok kanamo isip pamilya. Dili kadto sayon alang kanila kay mga single man sila nga naa sa mga 40 ang pangidaron. Sa wala pa sila mamatay, ang akong igsoong lalaki ug ako may higayon sa pagpasalamat kanila sa panahon nga ilang gisakripisyo, apan miingon sila nga sila walay gisakripisyo apan nakaangkon sila sa tanang butang. Tinuoray sila nga mga ehemplo kanako sa sama kang Kristo nga paghigugma ug sakripisyo alang sa uban.


text:
Hi Ako si Brian
Mahitungod Nako
Usa ko ka painter. Kadaghanan mag-paint ko og mga tawo dili mga litrato. Mga painting kini nga mas pina-style bahin sa kinaiyahan sa tawo. Gimahal ko akong pamilya, trabaho, musika ug biyahe. Ganahan ko og mga iro. Hilig ko og pagkaon (ilabi na Thai-- Nagpuyo ko sa Bangkok sa bata pa sulod sa lima ka tuig). May buotan kong mga higala. Dili ko dali nga ikauban, apan mapinanggaon ko ug gipangga sa akong pamilya ug mga higala. Nindot kana nga butang.
Ngano nga Ako usa ka Mormon?
Bisan og daghan ko’g nakit-an nga matahum ug matuod sa tinuohan nga akong gisuta, akong nahibaloan nga dunay partikular ug importanting buluhaton diha sa buhat sa pagtubos nga nagpadayon diha sa mga kamot sa mga Santos sa Ulahing mga Adlaw ubos sa pagdumala sa Dios. Bisan og ang Simbahan ug ang mga miyembro dili perpekto, kombinsido ko nga kini nga buhat matuod ug gikinahanglan, ug ako gitawag ug nalipay nga nakaapil ini. Nagtuo ko nga si Jesus nagdumala niini nga buhat sa klaro ug aktibong paagi ug ako nakaila Kaniya ug mibati sa Iyang impluwensya samtang aktibong mosunod sa Iyang serbisyo, kasulatan ug mga ordinansa.
Personal nga mga Istorya
Unsa nga mga panalangin ang miabut pinaagi sa imong hugot nga pagtuo kang Jesukristo?
Nagtuo ko ni Jesukristo, nga Siya, pinaagi sa iyang kinabuhi ug pag-ula mihatag nako og mas buhong nga kinabuhi dinhi sa kalibutan ug kinabuhing dayon sa kalibutang moabut diin gikinahanglan ug magamit ko ug hilabihan ang akong kalipay. Ang pagtuo niini nga mga kamatuoran, ug ang akong dili hingpit nga panabut sa Iyang pag-antus para nako ug nimo sa Pag-ula, nakadasig nako sa paghimo og maayo, mahimong mas maayo, pag-apil sa Iyang buluhaton sa paghigugma ug pagserbisyo sa uban kutob sa akong mahimo, ug pag-apil sa buhat sa pagtanyag sa Iyang gihalad nga pagtubos. Kini nga pagtuo midasig kanako sa pagkahimong mas maayong bana, amahan ug higala. Taas pa ang akong latason sa matag kategoriya, apan masaligon ko sa Iyang grasya ug gahum, ug sa Iyang kahimuot sa kamaayo ug sa Iyang pagsalig kanako.
Unsaon nako pagpuyo ang akong tinuohan?
Ang pagtuo mao ang pagpakabuhi. Kon ang pagtuo dili moresulta sa buhat, nan, dili na mao. Manghinaut ko nga ang akong pagtuo modala ngadto sa paghimo; pagtrabaho, pagdula, kahimuot ug sa ordinaryong mga tahas sa kinabuhi, sa pagsimba, sa mga butang nga puno sa tumong (pag-ampo, pagkanta, pagtuon, pagpamalandong) ingon man ang mga sulagma, wala damha (ang kalit nga pagkaluwas gikan sa peligro o pagdaut sa uban, o pagmatngon kon unsa katahum ang butang o ang usa ka tawo, o kalit nga pagkamatikod nga nag-agad ko sa kaugalingon nakong hiyas o intensyon diin ako nalakip sa butang nga maoy tuyo sa Dios). Sa akong pagtuo ang unang matang sa pagsimba nag-andam nako aron makasinati ug makamatikod sa ikaduhang matang.


text:
Hi Ako si Kirk Taylor
Mahitungod Nako
Sa gamay pa ko, sama sa ubang mga bata, nangandoy kong mahimong usa ka rock star. Nangandoy gihapon kong mahimo nga rock star. Tingali dili ni mahitabo karong panahona. Bisan pa niana, ako malingaw kaayo sa musika. Nagtudlo ko og piano ug propesyunal ko nga motukar niini sukad sa high school. Ako ug ang akong asawa nagnegosyo og performing arts studio ug gilibutan sa puno sa talento nga mga musician matag adlaw. Nindot kaayo nga mahimong kabahin sa kahilig sa musika sa mga kabatan-onan. Hapit mahugno ang among pangandoy dihang bag-o pa ming naminyo ug gibiyaan nako ang musika aron ipadayon ang panarbaho isip stockbroker. Human sa lima ka tuig sa miserabling trabaho, akong nahibaloan nga ang akong tuyo ug kalipay naa ra gyud sa musika. Samtang naa ko sa opisina isip stockbroker sa lima ka tuig, mas nagkabug-at gyud ang akong timbang. Dihang gibiyaan na gyud nako ang opisina aron mopadayon sa akong hilig, nahibalo ko nga kinahanglan kong mohimo og kausaban kalabut sa maayong panglawas. Nakahimo ko og tinuoray nga komitment tali kanako ug sa Ginoo nga mobuhat ko kon unsay angay aron maulian ang akong panglawas. Gisugdan nako sa pagdagan tulo ka adlaw sa usa ka semana. Human sa usa ka tuig nakahuman ko og katunga sa marathon. Sa ulahing bahin nianang tuiga nag-marathon ko ug kaduha sab sa triathlon. Sukad niadto nakahuman ko sa Ironman og walo ka higayon. Ang pinakaimportante sa akong kinabuhi, hinoon, mao ang akong pamilya. Ganahan kong mobasa, magdula ogvideo games ug Legos, mag-swimming, mag-hiking ug magbisiklita uban ang mga bata. Ganahan lang kong magdungan mi og pamahaw! Swerte kaayo ko nga dunay talagsaong asawa ug pamilya. Mapasalamaton kaayo ko sa inadlaw nga mga panalangin nga among naangkon tungod sa among paghigugmaay ug pagtuo.
Ngano nga Ako usa ka Mormon?
Nagpamiyembro sa Simbahan ang akong ginikanan sa bag-o pa silang minyo. Nagtubo ko niining tinuohan ug magsimba ko kanunay. Nahimo kong opisyal nga miyembro sa Simbahan dihang gibunyagan ko pagka-otso anyos nako. Mituo gyud ko nga ang akong gihimo maoy gusto sa Dios nga akong buhaton. Mituo ko nga si Joseph Smith propeta gayud, nakasinati og milagrusong butang isip batan-on, ug bulahan ako nga nahibalo sa kamatuoran. Apan siyempre bata pa ko, ug ang akong “pagpamatuod” sa ebanghelyo linghud ug minus pa. Dihang nag-high school ko, dili na aktibo sa simbahan ang akong pamilya. Mibati ko nga may kulang sa akong kinabuhi, ug nahibalo gyud ko nga ang kalipay nga akong gibati sa gamay pa ko nawala na. Sa katapusan duna koy mga higala sa simbahan nga miaghat nako nga moadto sa seminary (sayo sa buntag nga pagtuon sa kasulatan alang sa tanang nanag-edad og pang-high school– nga mga miyembro sa Simbahan). Ako gayung namatikdan nga kining mga bataa daw malipayon kaayo, ug gusto gyud kong mobati sab niana. Nakaingon ko, “Tingali sulayan gyud nako ang pagbuhat sa mga butang nga natudlo kanako. Mag-ampo ko kanunay, mobasa sa kasulatan, mas maningkamot sa pagsunod sa ehemplo sa Manluluwas matag adlaw.” Sa paglabay sa mga adlaw ug semana, namatngunan nako ang tinuorayng kausaban sa akong kinabuhi. Mas nagmalinawon ko. Gibati nako ang tinuod nga kalipay. Akong namatngunan nga gidungog ang akong mga pag-ampo ug kini pagatubagon. Akong nakita nga tinuod kini! Kadtong mga adlawa ug kadtong mga kasinatian maoy sinugdanan sa akong kausaban. Sa katapusan naghunahuna ko, “Kon dunggon ug tubagon sa Dios ang akong mga pag-ampo, dunggon ug tubagon sab Niya si bisan kinsa.” Gusto nakong ipakigbahin kining talagsaong kamatuoran sa tanan, ug kana mao na ang pinakadako nakong tinguha. Mga tuig ang milabay nahimo kong usa ka full-time nga misyonaryo sa Simbahan. Wala ko magtuo nga mas magmalipayon pa gyud diay ko. Talagsaon kaayo, nindot nga kasinatian nga maglakaw sa abugon nga dalan kada adlaw, makigbahin sa ebanghelyo ug malipay nga makakita sa uban nga nagdiskubre sa kamatuoran. Usa ko ka Mormon tungod kay mituo gyud ko nga tinuod kini, pinaagi sa espirituhanong mga kasinatian ug inadlawng pagpakabuhi.
Unsaon nako pagpuyo ang akong tinuohan?
Ang pagpakabuhi sumala sa gituohan alang sa among pamilya nagsugod ra gayud niana: among pamilya. Isip pamilya, magbasa mi sa Basahon ni Mormon matag adlaw. Nagsugod mi niadtong Ene. 1, 2009, ug wala gayud mapaltahi sukad. Usahay anha mi sa sakyanan magbasa inig pamauli namo gikan manan-aw og gabii na nga baseball game—salamat sa mga kasulatan nga naa na sa smartphones! Matag adlaw mag-ampo ming pamilya, magluhod, ug ang matag bata magtinagsa sa pag-ampo, ug dayon usa kanamo mangulo sa “pamilya nga pag-ampo.” Malipay mi nga mosimba matag Dominggo. Sa akong tan-aw walay usa namo ang mireklamo nga tulo ka oras mi sa simbahan, kay ang Dominggo adlaw sa Ginoo, ug duna bay laing pinakamaayo nga “pagbalaan sa Igpapahulay” kay sa pag-apil sa among pundok ug mga klase sa simbahan? Magpuasa pud mi kada bulan. Buot ipasabut nga dili mi mokaon o moinom pinakaminus duha ka kan-anan. Gisulayan namo ang 24 oras, apan lisud. Dayon modonar kami sa “halad sa puasa” ngadto sa Simbahan sa pagtabang sa nanginahanglan. Mohatag pud mi og 10 porsyento sa among kinitaan ngadto sa Simbahan aron itabang sa pagtukod og mga templo ug mga chapel. Tagsa ra kaayo nga sa usa ka semana wala mi mga kalihokan sa Simbahan. Ang among mga lalaki apil sa Cub Scout pinaagi sa ilang grupo sa Simbahan, ug ang akong asawa makigpundok pinakaminus kausa sa usa ka bulan uban sa mga babaye sa simbahan alang sa makadasig nga mga kalihokan. Usa sa mga butang nga sa akong pagtuo naghimong talagsaon sa among Simbahan mao nga ang tanan dunay buluhaton, o “calling,” nga ilang tumanon isip buhat sa pagserbisyo ug paghatag. Walay usa nga giswelduhan sa ilang calling. Kini nga mga calling ihatag ngadto sa matag miyembro pinaagi sa ilang lokal nga bishop. Napanalanginan ko nga makaserbisyo isip seminary teacher sa miaging walo ka tuig. Ang seminary usa ka programa sa pagtuon sa kasulatan alang sa tanang nanag-edad og pang-high school–nga mga miyembro. Magklase mi matag adlaw og usa ka oras sa dili pa moeskwela. Ganahan kong magtudlo sa seminary kay mas makasiksik ko sa mga kasulatan matag adlaw ug ipakigbahin ang akong pagtuo sa kabatan-onan. Nindot ug mahimo kang mapaubsanon kon makita nimong mogamot ug motubo ang ilang pagtuo. Ang pagpakabuhi sumala sa among gituohan nagpasabut nga maningkamot sa paghimo sa unsay husto matag adlaw.


text:
Hi Ako si Ian Harvey
Mahitungod Nako
Usa ko ka ex Marine, Olympian, ug malipayon sa kaminyoon uban sa duha ka anak.
Ngano nga Ako usa ka Mormon?
Nagatuo ako sa paghupot sa akong relihiyon. Ang ebidensya nga akong nakita nga nagsuporta niini nga tinuohan ebidensya nga labaw kaayo kay sa uban. Mapasalamaton ko nga kami makabasa sa kasulatan, mag-ampo, ug mag-angkon og mga kasinatian sa among kaugalingon aron magamit sa paghulma sa among gituohan.
Personal nga mga Istorya
Unsa nga mga panalangin ang miabut pinaagi sa imong hugot nga pagtuo kang Jesukristo?
Nagatuo ako sa unsay kahulugan sa Pasko sa Pagkabanhaw. Buot ipasabut, nagatuo ako nga si Jesukristo namatay ug sa ikatulong adlaw milakaw og balik sa yuta isip nabanhaw nga binuhat. Nagatuo ako nga Iyang giantus ug gipaagas ang Iyang dugo alang sa akong mga sala ug naghimong posible nga ako makahinulsol (maningkamot sa pagkorihir sa akong mga sayop). Kon buhaton ko kini, ug pinaagi sa Iyang grasya, may kahigayunan ako sa kinabuhing dayon dili lang isip indibidwal, apan isip pamilya usab. Nasayud sab ko nga ako ug ang akong mga minahal anaa sa Iyang mga kamot. Nga siya nahigugma kanako ug bisan may mahitabo nako nga dili akong kagustuhan, Ok ra. Ang tanan mamaayo ra sa katapusan pinaagi sa grasya sa Dios kon may pagtuo ug maningkamot ko. Tungod niini, ang Pasko sa Pagkabanhaw ang paborito nakong adlaw sa tuig. Kini nga kahibalo nakalipay nako sa hilabihan bisan sa mga kahimtang nga nga wala nako paabuta.
Unsaon nako pagpuyo ang akong tinuohan?
Mangita ug molihok ko kon may oportunidad sa pagtabang sa uban. Maningkamot kong makakita pinaagi sa panglantaw sa ubang tawo. Naningkamot kong makaila ug magmapasalamaton sa maayong mga butang sa kinabuhi. Mapasalamaton ko nga nakabaton og talagsaong mga higala gikan sa ubang tinuohan.


text:
Hi Ako si Deborah Dushku Gardner
Mahitungod Nako
Gradwado ko sa Human Development ug nagpdayon sa pagpalambo og 5 ka tawo. Tali sa car-pooling, pag-defrost og manok, potty-training, ug mamilo sa linabhan, nagdumala ko og “One Heart Bulgaria” nga akong gitukod kauban sa kanhi nakong kompanyon sa misyon. Labihan kanindot, makausab sa kinabuhi nga buhat. Tinuoray nakong nasabtan ang dakong gugma sa Dios alang sa matag usa sa iyang mga anak. Ang uban nakong interes naglakip sa: pagpanudlo alang sa kahimsug sa panglawas, pag-apil og triathlon, basketball, pagsayaw sa 1880 nga musika sa mong luyo, pagbasa alang sa gagmayng bata, ug pagkaon og daghang chocolate. Nagmisyon ko sa Bulgaria ug gipangga gyud nako ang mga Bulgarians! Ug makalingaw kini, idugang sab nako nga duna mi 5 ka manok, 1 ka gamay nga baki, ug madanihon nga itoy.
Ngano nga Ako usa ka Mormon?
Malinawon ko sa Mormon nga simbahan. Akong gibati nga nasakop sa tukmang pundok ug dapit nga gusto sa Dios kanako. Bililhon kana nga pagbati! Nalipay ko sa ubang miyembro sa simbahan kinsa nagtinguha sa paghinulsol, sa pag-usab, mas momaayo ug moserbisyo sa uban. Sama kami sa dako nga pamilya…naglambo, nagkat-on, ug nagsinuportahay sa usag usa. Nalipay ko sa pagsimba uban nila matag Dominggo ug mas nagkaduol sa Dios ug kanunayng mapasalamaton sa Manluluwas, si Jesukristo.
Unsaon nako pagpuyo ang akong tinuohan?
Nagsunod ko sa akong tinuohan pinaagi sa pagserbisyo sa nanginahanglan ug pagpamatuod sa ebanghelyo. Nalipay kong makatabang sa uban aron makakita og sulbad sa ilang mga problema pinaagi sa ebanghelyo ni Jesukristo. Siya ang Bantugang Magtatambal sa atong kalag. Ganahan sab kong magtrabaho sa programa sa kabatan-onan sa among simbahan. Akong gidasig ang kabatan-onan sa pagduol sa Dios ug diskobrehon ang personal nilang misyon sa kinabuhi ug tumanon kini!


text:
Hi Ako si Samuel
Mahitungod Nako
Nagtubo ko sa usa ka komunidad sa Paris, France dili layo sa inila nga Versailles palace! Isip usa ka young adult, miadto ko sa U.S. sa pag-eskwela og kolehiyo ug miuli nga may asawa na nga Amerikana! Namuyo mi sa U.S. sulod sa unom ka tuig ug nakapuyo sa France og lima ka tuig uban sa among tulo ka gagmayng anak. Malingaw mi nga magkuyog tibuok pamilya, sa pagpanan-aw og salida o sa paglakaw-lakaw ngadto sa kakahoyan.
Ngano nga Ako usa ka Mormon?
Nagtubo ko nga mosimba kauban sa akong mga ginikanan ug mga igsoon kay gilauman nga buhaton ko kini. Dihang nahimo na kong young adult ug gawasnon na sa kaugalingon nakong pagpili, akong gibati ang tinguha nga makaserbisyo og misyon sa Mormon nga Simbahan kay akong gibati nga husto kining buhaton. Na-assign ko nga moserbisyo sa Scotland ug nahibaloan nako nga ang misyon dili sayon. Nahibalo ko nga akong gikinahanglan ang personal nakong kombiksyon sa ebanghelyo nga maoy akong gitudlo sa uban. Akong gisugdan sa pagtuon ang Basahon ni Mormon ug ang Biblia ug nag-ampo sa tinuoray, apan wala dayon moabut ang tubag. Pipila ka bulan human sa akong pagsugod og inadlaw nga pagtuon ug pagpangayo sa Dios og tubag, sa wala damha akong nadawat ang puno sa gahum nga espirituhanong pagbati nga nagpahibalo kanako nga ang Basahon ni Mormon tinuod gayud. Kini nga espirituhanong kasinatian naghatag kanako og personal nga kombiksyon aron makapaambit sa mensahe sa ebanghelyo. Sulod sa duha ka tuig nakong pagserbisyo akong nakita ang kalipay nga nahatag sa ebanghelyo ngadto sa kinabuhi sa akong mga natudloan. Ug bisan lisud usahay, kon akong hinumduman ang akong misyon sa Scotland, akong mahunahuna kadtong duha ka tuig isip mga pinakamalipayong panahon sa akong kinabuhi. Kini nga kasinatian naghatag sab nako og kalig-on sa personal ug sa kinabuhing may pamilya.
Unsaon nako pagpuyo ang akong tinuohan?
Mituo ako nga ang pamilya sagrado mao nga ang numero unong paagi sa akong pagsunod sa akong gituohan mao ang pagkamaayo nga bana ug amahan. Bisan pa, duna sab koy mga oportunidad nga makaserbisyo sa among lokal nga kongregasyon sa Versailles. Mobisita ko sa akong pamilya aron mahatagan sila og espirituhanon ug temporal nga suporta ug lider ko sa gamayng pundok sa mga lalaki ug may mga responsibilidad sa pag-organisar og mga leksyon alang sa Dominggo ug mga kalihokan sa pagserbisyo.